title: Neuvoston päätös 2014/119/YUTP, annettu 5 päivänä maaliskuuta 2014 , Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä

text:
                  6.3.2014

                  FI

                  Euroopan unionin virallinen lehti

                  L 66/26

         NEUVOSTON PÄÄTÖS 2014/119/YUTP,
         annettu 5 päivänä maaliskuuta 2014,
         Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         sekä katsoo seuraavaa:

                     (1)

                     Neuvosto tuomitsi 20 päivänä helmikuuta 2014 erittäin voimakkain sanakääntein kaikenlaisen väkivaltaan turvautumisen Ukrainassa. Se vaati väkivaltaisuuksien välitöntä lopettamista Ukrainassa sekä ihmisoikeuksien ja perusvapauksien täysimääräistä kunnioittamista. Se kehotti Ukrainan hallitusta noudattamaan äärimmäistä pidättyvyyttä ja oppositiojohtajia sanoutumaan irti niistä, jotka turvautuvat radikaaliin toimintaan, kuten väkivaltaan.

                     (2)

                     Neuvosto päätti 3 päivänä maaliskuuta 2014 keskittää rajoittavat toimenpiteet niiden henkilöiden, joiden on todettu olevan vastuussa Ukrainan valtionvarojen väärinkäytöstä, sekä ihmisoikeuksien loukkaamisesta vastuussa olevien henkilöiden varojen jäädyttämiseen ja takaisinsaantiin, jotta voidaan lujittaa ja tukea oikeusvaltiota ja ihmisoikeuksien kunnioittamista Ukrainassa.

                     (3)

                     Unionin lisätoimet ovat tarpeen tiettyjen toimenpiteiden panemiseksi täytäntöön,

               ON HYVÄKSYNYT TÄMÄN PÄÄTÖKSEN:

            1 artikla

               1.   Jäädytetään kaikki liitteessä luetelluille henkilöille, joiden on todettu olevan vastuussa Ukrainan valtionvarojen väärinkäytöstä, sekä ihmisoikeuksien loukkaamisesta Ukrainassa vastuussa oleville henkilöille ja näitä henkilöitä lähellä oleville luonnollisille henkilöille, oikeushenkilöille, yhteisöille tai elimille kuuluvat taikka näiden omistuksessa, hallussa tai määräysvallassa olevat varat ja taloudelliset resurssit.

               2.   Mitään varoja tai taloudellisia resursseja ei saa suoraan tai välillisesti asettaa liitteessä lueteltujen luonnollisten henkilöiden, oikeushenkilöiden, yhteisöjen tai elinten saataville tai hyödynnettäviksi.

               3.   Jäsenvaltion toimivaltainen viranomainen voi antaa luvan tiettyjen jäädytettyjen varojen tai taloudellisten resurssien vapauttamiseen tai tiettyjen varojen tai taloudellisten resurssien asettamiseen saataville asianmukaisiksi katsominsa ehdoin ja todettuaan, että kyseiset varat tai taloudelliset resurssit:

                           a)

                           ovat tarpeen liitteessä lueteltujen luonnollisten henkilöiden ja heidän huollettavinaan olevien perheenjäsenten perustarpeiden tyydyttämiseksi, mukaan luettuina menot, jotka aiheutuvat elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;

                           b)

                           on tarkoitettu yksinomaan oikeudellisten palvelujen antamiseen liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen;

                           c)

                           on tarkoitettu yksinomaan jäädytettyjen varojen tai taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen; tai

                           d)

                           ovat tarpeen poikkeuksellisia menoja varten edellyttäen, että toimivaltainen viranomainen on ilmoittanut muiden jäsenvaltioiden toimivaltaisille viranomaisille ja komissiolle vähintään kaksi viikkoa ennen erityisen luvan antamista perusteet, joiden nojalla se katsoo, että lupa olisi annettava.

                     Jäsenvaltion on ilmoitettava muille jäsenvaltioille ja komissiolle kaikista tämän kohdan nojalla annetuista luvista.

               4.   Poiketen siitä, mitä 1 kohdassa säädetään, jäsenvaltion toimivaltaiset viranomaiset voivat sallia tiettyjen jäädytettyjen varojen tai taloudellisten resurssien vapauttamisen, jos seuraavat edellytykset täyttyvät:

                           a)

                           varoihin tai taloudellisiin resursseihin kohdistuu välimiesoikeuden päätös, joka on annettu ennen sitä päivää, jona 1 kohdassa tarkoitettu luonnollinen henkilö, oikeushenkilö, yhteisö tai elin on sisällytetty liitteeseen, tai unionissa annettu tuomioistuimen tai viranomaisen päätös tai asianomaisessa jäsenvaltiossa täytäntöön pantava tuomioistuimen päätös, joka on annettu ennen kyseistä päivää tai sen jälkeen;

                           b)

                           varoja tai taloudellisia resursseja käytetään yksinomaan kattamaan tällaisella päätöksellä turvatut tai vahvistetut saatavat niiden lakien ja muiden säännösten asettamissa rajoissa, jotka koskevat sellaisten henkilöiden oikeuksia, joilla on tällaisia saatavia;

                           c)

                           päätöstä ei ole annettu liitteessä luetellun luonnollisen henkilön, oikeushenkilön, yhteisön tai elimen eduksi; ja

                           d)

                           päätöksen tunnustaminen ei ole asianomaisen jäsenvaltion oikeusjärjestyksen perusteiden vastaista.

                     Jäsenvaltion on ilmoitettava muille jäsenvaltioille ja komissiolle kaikista tämän kohdan nojalla annetuista luvista.

               5.   Edellä oleva 1 kohta ei estä luetteloon merkittyä luonnollista henkilöä, oikeushenkilöä, yhteisöä tai elintä suorittamasta maksua, joka johtuu sopimuksesta, joka on tehty ennen sitä päivää, jolloin kyseinen henkilö, yhteisö tai elin merkittiin luetteloon, edellyttäen, että asianomainen jäsenvaltio on todennut, että 1 kohdassa tarkoitettu henkilö, yhteisö tai elin ei ole suoraan tai välillisesti maksun saaja.

               6.   Edellä olevaa 2 kohtaa ei sovelleta seuraaviin jäädytetyille tileille lisättäviin määriin:

                           a)

                           näistä tileistä kertyvät korko- tai muut tuotot;

                           b)

                           sellaisista sopimuksista tai velvoitteista johtuvat maksut, jotka on tehty tai jotka ovat syntyneet ennen sitä päivää, josta lähtien kyseisiin tileihin on sovellettu 1 ja 2 kohdassa säädettyjä toimenpiteitä; tai

                           c)

                           unionissa annettujen tai asianomaisessa jäsenvaltiossa täytäntöönpanokelpoisten tuomioistuimen, hallintoviranomaisen tai välimiesoikeuden päätösten perusteella suoritettavat maksut,

                     edellyttäen, että kyseisiin korkotuottoihin, muihin tuottoihin ja maksuihin sovelletaan edelleen 1 kohdassa säädettyjä toimenpiteitä.

            2 artikla

               1.   Neuvosto tekee päätöksen liitteessä olevan luettelon laatimisesta ja muuttamisesta jäsenvaltion tai unionin ulkoasioiden ja turvallisuuspolitiikan korkean edustajan ehdotuksesta.

               2.   Neuvosto antaa 1 kohdassa tarkoitetun päätöksen ja luetteloon merkitsemisen perustelut tiedoksi asianomaiselle luonnolliselle henkilölle, oikeushenkilölle, yhteisölle tai elimelle joko suoraan, jos osoite on tiedossa, tai julkaisemalla ilmoituksen, ja antaa kyseiselle henkilölle, yhteisölle tai elimelle mahdollisuuden esittää huomautuksia.

               3.   Jos huomautuksia tehdään tai jos esitetään olennaista uutta näyttöä, neuvosto tarkastelee 1 kohdassa tarkoitettua päätöstä uudelleen ja ilmoittaa asiasta kyseiselle henkilölle, yhteisölle tai elimelle.

            3 artikla

               1.   Liitteessä esitetään perusteet 1 artiklan 1 kohdassa tarkoitettujen luonnollisten henkilöiden, oikeushenkilöiden, yhteisöjen ja elinten merkitsemiselle luetteloon.

               2.   Liite sisältää myös tiedot, jotka ovat tarpeen asianomaisten luonnollisten henkilöiden, oikeushenkilöiden, yhteisöjen tai elinten tunnistamiseksi, jos nämä tiedot ovat saatavilla. Luonnollisten henkilöiden osalta tällaisia tietoja voivat olla nimet, mukaan lukien peitenimet, sekä syntymäaika ja -paikka, kansalaisuus, passin ja henkilökortin numerot, sukupuoli, osoite, jos se on tiedossa, ja työtehtävä tai ammatti. Oikeushenkilöiden, yhteisöjen ja elinten osalta tällaisia tietoja voivat olla nimet, rekisteröintiaika ja -paikka, rekisterinumero ja toimipaikka.

            4 artikla
            Jotta 1 artiklan 1 ja 2 kohdassa tarkoitetut toimenpiteet olisivat mahdollisimman tehokkaita, unioni rohkaisee kolmansia valtioita hyväksymään rajoittavia toimenpiteitä, jotka ovat samankaltaisia kuin tässä päätöksessä säädetyt toimenpiteet.

            5 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
            Tätä päätöstä sovelletaan 6 päivään maaliskuuta 2015.
            Tätä päätöstä tarkastellaan jatkuvasti uudelleen. Sen voimassaoloa jatketaan tai sitä muutetaan tarvittaessa, jos neuvosto katsoo, ettei sen tavoitteita ole saavutettu.

            Tehty Brysselissä 5 päivänä maaliskuuta 2014.

                  Neuvoston puolesta

                  Puheenjohtaja

               D. KOURKOULAS

            LIITE

               Luettelo 1 artiklassa tarkoitetuista henkilöistä, yhteisöistä ja elimistä

                        Nimi

                        Tunnistustiedot

                        Perusteet

                        Luetteloon merkitsemisen päivämäärä

                        1.

                        Viktor Fedorovych Yanukovych

                        Syntymäaika: 9.7.1950; Ukrainan ent. presidentti

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        2.

                        Vitalii Yuriyovych Zakharchenko

                        Syntymäaika: 20.1.1963; ent. sisäasianministeri

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        3.

                        Viktor Pavlovych Pshonka

                        Syntymäaika: 6.2.1954; Ukrainan ent. valtakunnansyyttäjä

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        4.

                        Oleksandr Hryhorovych Yakymenko

                        Syntymäaika: 22.12.1964; ent. Ukrainan turvallisuuspalvelun (SBU) päällikkö

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        5.

                        Andriy Volodymyrovych Portnov

                        Syntymäaika: 27.10.1973, Ukrainan presidentin ent. neuvonantaja

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        6.

                        Olena Leonidivna Lukash

                        Syntymäaika: 12.11.1976; ent. oikeusministeri

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        7.

                        Andrii Petrovych Kliuiev

                        Syntymäaika: 12.8.1964; Ukrainan presidentin hallinnon ent. päällikkö

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        8.

                        Viktor Ivanovych Ratushniak

                        Syntymäaika: 16.10.1959, ent. varasisäasiain-ministeri

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        9.

                        Oleksandr Viktorovych Yanukovych

                        Syntymäaika: 1.7.1973; entisen presidentin poika; liikemies

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        10.

                        Viktor Viktorovych Yanukovych

                        Syntymäaika: 16.7.1981, entisen presidentin poika; Ukrainan parlamentin (Verh’ovna Rada) jäsen

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        11.

                        Artem Viktorovych Pshonka

                        Syntymäaika: 19.3.1976, entisen valtakunnansyyttäjän poika; Alueiden puolue -ryhmän varajohtaja Ukrainan parlamentissa (Verh’ovna Rada)

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        12.

                        Serhii Petrovych Kliuiev

                        Syntymäaika: 12.8.1969, liikemies; Andrii K1iuievin veli

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        13.

                        Mykola Yanovych Azarov

                        Syntymäaika: 17.12.1947, Ukrainan pääministeri tammikuuhun 2014 saakka

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        14.

                        Oleksii Mykolayovych Azarov

                        entisen pääministerin Azarovin poika

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        15.

                        Serhiy Vitaliyovych Kurchenko

                        Syntymäaika: 21.9.1985, liikemies

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        16.

                        Dmytro Volodymyrovych Tabachnyk

                        Syntymäaika: 28.11.1963, ent. koulutus- ja tiedeministeri

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        17.

                        Raisa Vasylivna Bohatyriova

                        Syntymäaika: 6.1.1953, ent. terveysministeri

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014

                        18.

                        Ihor Oleksandrovych Kalinin

                        Syntymäaika: 28.12.1959, Ukrainan presidentin ent. neuvonantaja

                        Henkilöä koskevat rikosoikeudelliset menettelyt Ukrainassa sellaisten rikosten tutkimiseksi, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.

                        6.3.2014


Avis juridique important

|

31987D0511

87/511/ETY: Neuvoston päätös tehty 28 päivänä syyskuuta 1987 lisäpöytäkirjan tekemisestä Euroopan talousyhteisön ja Egyptin arabitasavallan väliseen yhteistyösopimukseen

Virallinen lehti nro L 297 , 21/10/1987 s. 0010 - 0010 Suomenk. erityispainos Alue 11 Nide 13 s. 0045  Ruotsink. erityispainos Alue 11 Nide 13 s. 0045

NEUVOSTON PÄÄTÖS,tehty 28 päivänä syyskuuta 1987,lisäpöytäkirjan tekemisestä Euroopan talousyhteisön ja Egyptin arabitasavallan väliseen yhteistyösopimukseen (87/511/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 238 artiklan,ottaa huomioon komission suosituksen(1),ottaa huomioon Euroopan parlamentin puoltavan lausunnon(2),sekä katsoo, ettäolisi hyväksyttävä lisäpöytäkirja Brysselissä 18 päivänä tammikuuta 1977 allekirjoitettuun Euroopan talousyhteisön ja Egyptin arabitasavallan väliseen yhteistyösopimukseen(3),ON PÄÄTTÄNYT SEURAAVAA:1 artikla Hyväksytään yhteisön puolesta lisäpöytäkirja Euroopan talousyhteisön ja Egyptin arabitasavallan väliseen yhteistyösopimukseen.Pöytäkirjan teksti on tämän päätöksen liitteenä.2 artikla Neuvoston puheenjohtaja tekee pöytäkirjan 8 artiklassa määrätyn ilmoituksen(4).3 artikla Tämä päätös tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 28 päivänä syyskuuta 1987.Neuvoston puolestaPuheenjohtajaB. HAARDER(1) EYVL N:o C 104, 21.4.1987, s. 1(2) Puoltava lausunto annettu 16 päivänä syyskuuta 1987.(3) EYVL N:o L 266, 27.9.1978, s. 2(4) Neuvoston pääsihteeristö julkaisee pöytäkirjan voimaantulopäivän Euroopan yhteisöjen virallisessa lehdessä.


title: Euroopan keskuspankin päätös (EU) 2015/2101, annettu 5 päivänä marraskuuta 2015, julkisen sektorin omaisuuserien osto-ohjelmasta jälkimarkkinoilla annetun päätöksen (EU) 2015/774 muuttamisesta (EKP/2015/33)

text:
               20.11.2015

               FI

               Euroopan unionin virallinen lehti

               L 303/106

         EUROOPAN KESKUSPANKIN PÄÄTÖS (EU) 2015/2101,
   annettu 5 päivänä marraskuuta 2015,
   julkisen sektorin omaisuuserien osto-ohjelmasta jälkimarkkinoilla annetun päätöksen (EU) 2015/774 muuttamisesta (EKP/2015/33)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan toisen alakohdan yhdessä 3.1 artiklan ensimmäisen luetelmakohdan ja 18.1 artiklan kanssa,
   sekä katsoo seuraavaa:

               (1)

               EKP:n neuvosto hyväksyi 4 päivänä maaliskuuta 2015 päätöksen (EU) 2015/774 (EKP/2015/10) (1), jolla perustettiin jälkimarkkinoita koskeva julkisen sektorin omaisuuserien osto-ohjelma (jäljempänä ’PSPP-ohjelma’). Päätöksen (EU) 2015/774 (EKP/2015/10) 5 artiklan 1 kohdassa edellytetään, että PSPP-ohjelmassa hyväksyttyjen jälkimarkkinakelpoisten velkapapereiden ostoihin sovelletaan aluksi yhdellä ISIN-koodilla liikkeeseen laskettuja arvopapereita koskevaa 25 prosentin suuruista ylärajaa. EKP:n neuvoston tuli tarkistaa tämä alkuperäinen raja-arvo PSPP-ohjelman täytäntöönpanoa seuraavien kuuden kuukauden jälkeen.

               (2)

               EKP:n neuvosto päätti 3 päivänä syyskuuta 2015 lähtökohtaisesti kasvattaa yhdellä ISIN-koodilla liikkeeseen laskettuja arvopapereita koskevaa ylärajaa PSPP-ohjelmassa 25 prosentista 33 prosenttiin edellyttäen, että tarkastetaan tapauskohtaisesti, ettei yhtä ISIN-koodia koskevasta 33 prosentin suuruisesta osuudesta aiheudu eurojärjestelmän keskuspankkien hallussa olevaa määrävähemmistöosuutta hallituissa velkojen uudelleenjärjestelyissä.

               (3)

               Aiotulla PSPP-ohjelman liikkeeseenlaskun osuutta koskevalla ylärajalla on tarkoitus edistää PSPP-ohjelman täysimääräistä ja joustavaa toteutusta, niin että samalla otetaan huomioon hyväksyttyjen jälkimarkkinakelpoisten velkapapereiden markkinoiden moitteeton toiminta ja vältetään se, että häirittäisiin hallittuja velkojen uudelleenjärjestelyjä.

               (4)

               Päätös (EU) 2015/774 (EKP/2015/10) olisi näin ollen muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutos
   Korvataan päätöksen (EU) 2015/774 (EKP/2015/10) 5 artiklan 1 kohta seuraavasti:

      ”1.   Jollei 3 artiklasta muuta johdu, yhdellä ISIN-koodilla liikkeeseen laskettuja arvopapereita koskevaa ylärajaa sovelletaan PSPP-ohjelmassa 3 artiklassa täsmennetyt kriteerit täyttäviin jälkimarkkinakelpoisiin velkainstrumentteihin siten, että otetaan huomioon kaikkien eurojärjestelmän keskuspankkien kaikissa sijoitussalkuissa olevat konsolidoidut sijoitukset.
      Yhdellä ISIN-koodilla liikkeeseen laskettuja arvopapereita koskeva yläraja asetetaan 33 prosenttiin 10 päivästä marraskuuta 2015. Tästä poiketen yhdellä ISIN-koodilla liikkeeseen laskettuja arvopapereita koskeva yläraja on 25 prosenttia hyväksytyille jälkimarkkinakelpoisille velkapapereille, jotka sisältävät yhteistoimintalausekkeen, joka poikkeaa talous- ja rahoituskomitean laatimasta ja jäsenvaltioissa Euroopan vakausmekanismin perustamisesta tehdyn sopimuksen 12 artiklan 3 kohdan mukaisesti täytäntöön pannusta euroalueen mallilausekkeesta; raja-arvo nostetaan kuitenkin 33 prosenttiin edellyttäen, että tarkastetaan tapauskohtaisesti, ettei yhtä ISIN-koodia koskevasta 33 prosentin osuudesta aiheudu eurojärjestelmän keskuspankkien hallussa olevaa määrävähemmistöosuutta hallituissa velkojen uudelleenjärjestelyissä.”

   2 artikla
   Voimaantulo
   Tämä päätös tulee voimaan 10 päivänä marraskuuta 2015.

      Tehty Frankfurt am Mainissa 5 päivänä marraskuuta 2015.

            EKP:n puheenjohtaja

         Mario DRAGHI

      (1)  Euroopan keskuspankin päätös (EU) 2015/774, annettu 4 päivänä maaliskuuta 2015, julkisen sektorin omaisuuserien osto-ohjelmasta jälkimarkkinoilla (EKP/2015/10) (EUVL L 121, 14.5.2015, s. 20).


Tärkeä oikeudellinen huomautus

|

32004D0792

Euroopan parlamentin ja neuvoston päätös N:o 792/2004/EY, tehty 21 päivänä huhtikuuta 2004, yhteisön toimintaohjelmasta kulttuurialalla Euroopan laajuisesti toimivien organisaatioiden tukemiseksi

Virallinen lehti nro L 138 , 30/04/2004 s. 0040 - 0049

		Euroopan parlamentin ja neuvoston päätös N:o 792/2004/EY,tehty 21 päivänä huhtikuuta 2004,yhteisön toimintaohjelmasta kulttuurialalla Euroopan laajuisesti toimivien organisaatioiden tukemiseksiEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 151 artiklan 5 kohdan,ottavat huomioon komission ehdotuksen,ovat kuulleet alueiden komiteaa,noudattavat perustamissopimuksen 251 artiklassa määrättyä menettelyä [1],sekä katsovat seuraavaa:(1) Perustamissopimuksessa yhteisön tehtäväksi asetetaan yhä tiiviimmän Euroopan kansojen välisen liiton luominen sekä myötävaikuttaminen siihen, että jäsenvaltioiden kulttuurit kehittyvät kukoistaviksi, pitäen arvossa niiden kansallista ja alueellista monimuotoisuutta ja korostaen samalla niiden yhteistä kulttuuriperintöä.(2) Eurooppa-neuvoston 14 ja 15 päivänä joulukuuta 2001 antamiin päätelmiin liitetyssä Laekenin julistuksessa todetaan, että Eurooppa-hankkeen ja unionin toimielinten tuominen lähemmäksi kansalaisia on eräs Euroopan unionin perushaaste.(3) Neuvosto ja neuvostossa kokoontuneet kulttuuriministerit painottivat eurooppalaisista kulttuuriverkostoista 14 päivänä marraskuuta 1991 antamassaan päätöslauselmassa [2] kulttuuriorganisaatioiden verkostojen tärkeää asemaa Euroopan kulttuuriyhteistyössä ja sopivat kannustavansa maidensa kulttuuriorganisaatioiden aktiivista osallistumista valtioista riippumattomaan yhteistyöhön Euroopan tasolla.(4) 19 päivänä joulukuuta 2002 annetussa neuvoston päätöslauselmassa [3] todetaan, millä tavoin kulttuurialan toimien eurooppalaista lisäarvoa voidaan selvittää ja arvioida.(5) Varainhoitovuodeksi 2003 ja sitä edeltäviksi varainhoitovuosiksi laaditun Euroopan unionin yleisen talousarvion budjettikohdan A-3042 tarkoituksena on tukea eurooppalaista kulttuuria edistäviä järjestöjä.(6) Alueellisia kieliä ja kulttuureja koskevien Euroopan parlamentin päätöslauselmien seurauksena Euroopan unioni on ryhtynyt Euroopan unionin kielellisen monimuotoisuuden edistämiseksi ja säilyttämiseksi toimiin, joilla nämä kielet pyritään säilyttämään osana Euroopan elävää kulttuuriperintöä.(7) Komissio on Euroopan parlamentin pyynnöstä vuodesta 1982 lähtien tukenut Euroopan vähemmistökielten toimistoa, joka on voittoa tavoittelematon elin ja joka on järjestäytynyt jäsenvaltioissa toimivien kansallisten komiteoiden verkoksi, sekä vuodesta 1987 lähtien tieto- ja asiakirjaverkko Mercatoria. Nämä ajavat yleistä eurooppalaista etua: Euroopan vähemmistökielten toimisto edustaa kaikkia Euroopan unionin yhteisöjä, jotka puhuvat alueellisia tai vähemmistökieliä, ja huolehtii unionia koskevan tiedon levittämisestä näissä yhteisöissä; tieto- ja asiakirjaverkko Mercator kokoaa ja levittää Euroopan tasolla tietoa kolmelta alueellisten ja vähemmistökielten edistämisen kannalta olennaiselta alalta: koulutuksesta, lainsäädännöstä ja joukkotiedotusvälineistä.(8) Varainhoitovuodeksi 2003 ja sitä edeltäviksi varainhoitovuosiksi laaditun Euroopan unionin yleisen talousarvion budjettikohdan A-3015 tarkoituksena on tukea näitä kahta elintä.(9) Euroopan parlamentti antoi 11 päivänä helmikuuta 1993 päätöslauselman natsien keskitysleirien suojelemisesta historiallisina muistomerkkeinä Euroopassa ja kansainvälisellä tasolla [4].(10) Varainhoitovuodeksi 2003 ja sitä edeltäviksi varainhoitovuosiksi laaditun Euroopan unionin yleisen talousarvion budjettikohdan A-3035 tarkoituksena on tukea natsien keskitysleirien suojelemista historiallisina muistomerkkeinä.(11) Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002 [5], jäljempänä "varainhoitoasetus", säädetään, että nykyisille tukitoimille on annettava perussäädös. Komissio on sitoutunut ottamaan sen täytäntöönpanon yhteydessä huomioon talousarvion selvitysosan.(12) Euroopan parlamentti, neuvosto ja komissio ovat varainhoitoasetuksen antamisen yhteydessä sitoutuneet saavuttamaan tavoitteen, jonka mukaan kyseinen perussäädös on voimassa varainhoitovuodesta 2004 lukien.(13) Laitoksille, joille Euroopan yhteisö on myöntänyt taloudellista tukea aiempina vuosina, on varainhoitoasetuksen mukaisesti taattava asianmukainen ja vakaa rahoitus ja jatkuvuus.(14) Siirtymäjärjestelyt katsotaan tarpeellisiksi vuoden 2004 ja 2005 osalta, jotta avustuksia voidaan myöntää tämän yhteisön ohjelman 2 osan mukaisesti. Katsotaan asianmukaiseksi soveltaa komission asetuksen (EY, Euratom) N:o 2342/2002 [6] 168 artiklan 1 kohdan d alakohdassa tarkoitettua poikkeusta, joka antaa mahdollisuuden avustusten myöntämiseen ilman ehdotuspyyntöjä perussäädöksellä avustuskelpoisiksi määritellyille organisaatioille.(15) Valtioiden varoista mahdollisesti myönnettävän muun kuin yhteisön rahoituksen osalta olisi noudatettava perustamissopimuksen 87 ja 88 artiklaa.(16) Tässä päätöksessä vahvistetaan koko ohjelman keston ajaksi rahoituspuitteet, joita budjettivallan käyttäjän pitää talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [7] 33 kohdan mukaisena ensisijaisena ohjeenaan vuosittaisessa talousarviomenettelyssä.(17) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [8] mukaisesti.(18) Toimien sisältöä ja erityisesti avustuksen saantiin oikeutettujen organisaatioiden suunnittelemien toimien eurooppalaista lisäarvoa on arvioitava; tämä arviointi voidaan toteuttaa parhaiten käyttämällä hallintokomiteaa.(19) Tähän päätökseen perustuva tuki olisi myönnettävä siten, että toissijaisuus- ja suhteellisuusperiaatetta noudatetaan tarkasti,OVAT PÄÄTTÄNEET SEURAAVAA:1 artiklaOhjelman tavoite ja toimet1. Tällä päätöksellä perustetaan yhteisön toimintaohjelma kulttuurialalla Euroopan laajuisesti toimivien organisaatioiden tukemiseksi, jäljempänä "ohjelma".2. Ohjelman yleisenä tavoitteena on tukea näiden organisaatioiden toimintaa.Seuraavat toimet kuuluvat ohjelman piiriin:a) yleisen eurooppalaisen edun mukaista tavoitetta kulttuurialalla edistävän tai Euroopan unionin kulttuuripolitiikkaan kuuluvaan tavoitteeseen pyrkivän organisaation voimassa oleva työohjelma;b) yksittäinen toimi tällä alalla.Näillä toimilla on edistettävä tai niillä olisi voitava edistää yhteisön yhteistyöpolitiikan ja -toimien kehittämistä ja toteuttamista kulttuurialalla.3. Tämä ohjelma alkaa 1 päivänä tammikuuta 2004 ja päättyy 31 päivänä joulukuuta 2006.2 artiklaOhjelmaan osallistuminenVoidakseen saada tukea organisaation on täytettävä liitteen I mukaiset vaatimukset ja sillä on oltava seuraavat ominaispiirteet:a) sen on oltava voittoa tavoittelematon, etuyhteydetön oikeushenkilö, joka toimii pääosin kulttuurialalla ja pyrkii ajamaan yleistä etua;b) sen oikeudellisesta perustamisesta on täytynyt kulua yli kaksi vuotta, ja sillä on oltava rekisteröidyn tilintarkastajan varmentama tilinpäätös kahdelta edeltävältä vuodelta;c) sen toiminnassa on noudatettava periaatteita, joita yhteisö noudattaa kulttuurialan toiminnassaan, ja otettava huomioon liitteessä I vahvistetut ensisijaiset alueet.3 artiklaTuensaajien valinta1. Yleisen eurooppalaisen edun mukaista tavoitetta kulttuurialalla edistävän tai Euroopan unionin kulttuuripolitiikan mukaiseen tavoitteeseen pyrkivän organisaation voimassa olevalle toimintaohjelmalle annettavat toiminta-avustukset on myönnettävä liitteessä I vahvistettujen yleisten perusteiden mukaisesti.2. Ohjelmassa mainittuihin toimiin annettavat avustukset on myönnettävä liitteessä I vahvistettujen yleisten perusteiden mukaisesti. Toimet valitaan ehdotuspyynnön perusteella.4 artiklaAvustuksen myöntäminenOhjelman eri toimien mukaisesti myönnettyjen avustusten on oltava asianomaisessa liitteen I osassa annettujen säännösten mukaiset.5 artiklaRahoitussäännös1. Rahoitusohje ohjelman toteuttamiseksi 1 artiklan 3 kohdassa tarkoitettuna kautena on 19 miljoonaa euroa.2. Budjettivallan käyttäjä hyväksyy vuotuiset määrärahat rahoitusnäkymien rajoissa.6 artiklaTäytäntöönpanotoimenpiteet1. Tämän päätöksen täytäntöönpanemiseksi tarvittavista, jäljempänä mainittuja seikkoja koskevista toimenpiteistä päätetään 7 artiklan 2 kohdassa tarkoitettua hallintomenettelyä noudattaen:a) vuotuinen työohjelma, sen tavoitteet, painopisteet, valintaperusteet ja -menettelyt mukaan luettuina;b) yhteisön myöntämä rahoitustuki (määrät, kesto ja saajat) liitteessä I olevien 2 ja 3 osan mukaisten toimien kattamilla aloilla ja yleiset suuntaviivat ohjelman täytäntöönpanoa varten;c) vuotuinen talousarvio ja määrärahojen jakautuminen ohjelman mukaisten eri toimien kesken;d) ohjelman seuranta- ja arviointimenettelyt sekä tulosten levittämiseen ja siirtämiseen liittyvät järjestelyt.2. Tämän päätöksen täytäntöönpanemiseksi muiden seikkojen osalta tarvittavista toimenpiteistä päätetään 7 artiklan 3 kohdassa tarkoitettua neuvoa-antavaa menettelyä noudattaen.7 artiklaKomiteamenettelyt1. Komissiota avustaa päätöksellä N:o 508/2000/EY [9] perustettu komitea.2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä ottaen huomioon mainitun päätöksen 8 artiklan säännökset.Päätöksen 1999/468/EY 4 artiklan 3 kohdassa tarkoitettu määräaika vahvistetaan kahdeksi kuukaudeksi.3. Jos tähän kohtaan viitataan, sovelletaan päätöksen 1999/468/EY 3 ja 7 artiklassa säädettyä menettelyä ottaen huomioon mainitun päätöksen 8 artiklan säännökset.4. Komitea vahvistaa työjärjestyksensä.8 artiklaSeuranta ja arviointiKomissio antaa Euroopan parlamentille ja neuvostolle:a) viimeistään 31 päivänä joulukuuta 2005 kertomuksen ohjelman täytäntöönpanosta, sen tavoitteiden saavuttamisesta ja mahdollisesta uudesta, tämän ohjelman korvaavasta ohjelmasta.Komissio antaa Euroopan parlamentille ja neuvostolle lisäksi vuosittain ohjelman toteuttamista koskevan kertomuksen.b) viimeistään 31 päivänä joulukuuta 2007 kertomuksen ohjelman tavoitteiden toteutumisesta. Kertomus perustuu muun muassa ulkopuolisen arvioinnin tuloksiin, ja siinä arvioidaan ohjelman tuensaajien saavuttamia tuloksia erityisesti toimien tehokkuuden, vaikutuksen ja sisällön osalta yhdessä ja erikseen 1 artiklassa ja liitteessä I määriteltyjen tavoitteiden toteuttamisessa.9 artiklaVoimaantuloTämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.Tehty Strasbourgissa 21 päivänä huhtikuuta 2004.Euroopan parlamentin puolestaPuheenjohtajaP. CoxNeuvoston puolestaPuheenjohtajaD. Roche[1] Euroopan parlamentin lausunto, annettu 6. marraskuuta 2003 (ei vielä julkaistu virallisessa lehdessä), neuvoston yhteinen kanta, vahvistettu 22. joulukuuta 2003 (EUVL C 72 E, 23.3.2004, s. 10) ja Euroopan parlamentin kanta, vahvistettu 10. maaliskuuta 2004 (ei vielä julkaistu virallisessa lehdessä). Neuvoston päätös, tehty 30. maaliskuuta 2004.[2] EYVL C 314, 5.12.1991, s. 1.[3] EYVL C 13, 18.1.2003, s. 5.[4] EYVL C 72, 15.3.1993, s. 118.[5] EYVL L 248, 16.9.2002, s. 1.[6] Komission asetus (EY, Euratom) N:o 2342/2002, annettu 23 päivänä joulukuuta 2002, Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen soveltamissäännöistä (EYVL L 357, 31.12.2002, s. 1).[7] EYVL C 172, 18.6.1999, s. 1, sopimus sellaisena kuin se on muutettuna Euroopan parlamentin ja neuvoston päätöksellä 2003/429/EY (EUVL L 147, 14.6.2003, s. 25).[8] EYVL L 184, 17.7.1999, s. 23.[9] EYVL L 63, 10.3.2000, s. 1.--------------------------------------------------LIITE I1. TUETTAVAT TOIMETPäätöksen 1 artiklassa vahvistettu yleinen tavoite on vahvistaa ja tehostaa yhteisön toimintaa kulttuurialalla tukemalla alalla toimivia organisaatioita.Tämä tuki myönnetään kahdentyyppisinä avustuksina seuraavasti:-  toiminta-avustuksina, joilla osarahoitetaan kustannuksia, jotka liittyvät yleisen eurooppalaisen edun mukaista tavoitetta kulttuurialalla ajavan tai Euroopan unionin kulttuuripolitiikan mukaiseen tavoitteeseen pyrkivän organisaation pysyvään toimintaohjelmaan (osat 1 ja 2),-  avustuksina, joilla osarahoitetaan yksittäisiä toimia tällä alalla (osa 3).Nämä organisaatiot voivat vahvistaa ja tehostaa yhteisön toimintaa kulttuurialalla erityisesti seuraavin toimin:-  sidosryhmien edustaminen yhteisön tasolla,-  yhteisön toimintaa koskevan tiedon levittäminen,-  kulttuurialalla toimivien organisaatioiden verkottaminen,-  Euroopan unionin alueellisia ja vähemmistökieliä puhuvien yhteisöjen edustaminen sekä näille yhteisöille tiedottaminen,-  lainsäädäntöä, koulutusta ja joukkotiedotusvälineitä koskevan tiedon hankkiminen ja levittäminen,-  "kulttuurilähettiläänä" toimiminen ja Euroopan yhteistä kulttuuriperintöä koskevan tietoisuuden edistäminen,-  pakkosiirtoihin liittyvien keskeisten paikkojen ja arkistojen säilyttäminen ja niiden muiston vaaliminen — näitä symboloivat entisiin keskitysleireihin ja muille joukkomurha- ja tuhoamispaikoille perustetut muistomerkit — sekä uhrien muiston kunnioittaminen näillä paikoilla.2. TUETTAVIEN TOIMIEN TOTEUTUSOhjelman puitteissa voidaan myöntää avustuksia organisaatioiden, joille voidaan myöntää yhteisön rahoitustukea, sellaisen toiminnan tukemiseksi, joka kuuluu johonkin seuraavista aloista:Osa 1: Seuraavien yleistä eurooppalaista etua kulttuurialalla ajavien organisaatioiden pysyvä toiminta:-  Euroopan vähemmistökielten toimisto,-  Mercator-verkon keskukset.Osa 2: Yleisen eurooppalaisen edun mukaista tavoitetta kulttuurialalla ajavien tai Euroopan unionin kulttuuripolitiikkaan kuuluvaan tavoitteeseen pyrkivien muiden organisaatioiden pysyvä toiminta.Vuotuisia toiminta-avustuksia voidaan myöntää sellaisten järjestöjen tai verkostojen pysyvien työohjelmien toteuttamisen tukemiseen, jotka toimivat eurooppalaisen kulttuurin ja kulttuurialan yhteistyön edistämiseksi ja jotka osallistuvat kulttuurielämän ja kulttuurin hallinnoinnin kehittämiseen.Osa 3: Toimet, joilla pyritään säilyttämään pakkosiirtoihin liittyvät keskeiset paikat ja arkistot ja vaalimaan niiden muistoa — näitä symboloivat entisiin keskitysleireihin ja muille joukkomurha- ja tuhoamispaikoille perustetut muistomerkit — sekä toimet, joilla pyritään kunnioittamaan uhrien muistoa näillä paikoilla.3. TUENSAAJIEN VALINTAOsa 1: Ohjelman tämän osan mukaisesti avustuksia voidaan myöntää Euroopan vähemmistökielten toimistolle ja Mercator-verkon keskuksille.Komissio voi myöntää nämä avustukset saatuaan tuensaajilta asianmukaisen työsuunnitelman ja talousarvion.Osa 2:1. Komissio julkaisee ehdotuspyyntöjä avustusten myöntämiseksi tämän osan mukaisesti.2. Vuonna 2004 ja 2005 voidaan 1 kohdasta poiketen kuitenkin myöntää avustuksia liitteessä II mainituille organisaatioille.3. Kaikissa tapauksissa noudatetaan kaikkia varainhoitoasetuksessa, sen soveltamissäännöissä ja perussäädöksessä asetettuja ehtoja.Osa 3: Tämän osan mukaisesti tuettavat toimet valitaan ehdotuspyyntöjen perusteella.4. TUKIHAKEMUSTEN ARVIOINTIPERUSTEETToiminta-avustuksia koskevat hakemukset arvioidaan seuraavien seikkojen perusteella:-  kokemusten vaihto, jolla edistetään kulttuurien monimuotoisuutta,-  taiteen ja taiteilijoiden liikkuvuus,-  ehdotettujen toimien laatu,-  eurooppalainen lisäarvo ehdotettujen toimien yhteydessä,-  ehdotettujen toimien kestävyys,-  ehdotettujen toimien näkyvyys,-  organisaatioiden edustavuus.Avustus myönnetään komission hyväksymän työohjelman perusteella.Ohjelmaan kuuluvien toimien mukaisesti myönnettävää avustusta saavien organisaatioiden on ilmoitettava näkyvästi esimerkiksi kotisivuillaan tai vuosikertomuksessaan, että ne ovat saaneet tukea Euroopan unionin talousarviosta.5. RAHOITUS JA TUKIKELPOISET KUSTANNUKSETOsan 1 mukaisesti tukikelpoisia ovat Euroopan vähemmistökielten toimiston sekä Mercator-verkon keskusten toimintakustannukset ja niiden toimien toteuttamisen kannalta välttämättömät kustannukset.Euroopan vähemmistökielten toimistolle sekä Mercator-verkon keskuksille myönnettävä toiminta-avustus ei saa kattaa niiden kaikkia tukikelpoisia menoja sen kalenterivuoden aikana, jolle se myönnetään: näiden organisaatioiden on saatava vähintään 20 prosenttia talousarvioidensa rahoittamiseen tarvittavista varoista yhteisön talousarvion ulkopuolisista lähteistä.Varainhoitoasetuksen 113 artiklan 2 kohdan mukaisesti Euroopan vähemmistökielten toimistolle sekä Mercator-verkon keskuksille myönnettävien toiminta-avustusten osalta ei sovelleta tuen asteittaisen vähentämisen periaatetta, koska organisaatiot edistävät yleisen eurooppalaisen edun mukaista tavoitetta.Osan 2 mukaisesti myönnettävien toiminta-avustusten määrittämisessä otetaan huomioon valitun organisaation tavanomaisen toiminnan sujumiseksi välttämättömät toimintakustannukset. Tällaisia kustannuksia ovat erityisesti henkilöstökustannukset, yleiskustannukset (vuokrat, kiinteistöjen käyttökustannukset, välineet ja laitteet, toimistotarvikkeet, televiestintäkustannukset, postimaksut jne.), sisäisistä kokouksista aiheutuvat kustannukset, julkaisu-, tiedotus- ja levityskustannukset sekä organisaation toimintaan välittömästi liittyvät kustannukset.Tämän liitteen osan 2 mukaisesti myönnettävät toiminta-avustukset eivät saa kattaa kaikkia organisaation tukikelpoisia menoja sen kalenterivuoden aikana, jolle se myönnetään. Tämän osan mukaisesti avustusta saavien organisaatioiden on saatava vähintään 20 prosenttia talousarvioidensa rahoittamiseen tarvittavista varoista yhteisön talousarvion ulkopuolisista lähteistä. Tämä osarahoitus voidaan antaa osittain luontoissuorituksina edellyttäen, että luontoissuorituksen rahamääräistä arvoa ei arvioida todellisia kustannuksia korkeammaksi ja että tämä voidaan todentaa kirjanpitotosittein tai kyseisillä markkinoilla yleisesti vallitsevien kustannusten perusteella.Varainhoitoasetuksen 113 artiklan 2 kohdan mukaisesti myönnetyn toiminta-avustuksen määrää alennetaan asteittain, jos sitä myönnetään uudestaan. Vähentäminen aloitetaan kolmannesta vuodesta, ja sen määrä on 2,5 prosenttia vuodessa. Tämän säännön, jota sovelletaan rajoittamatta edellä mainittua yhteisrahoitussääntöä, noudattaminen varmistetaan alentamalla yhteisön antaman yhteisrahoituksen prosenttiosuutta tietyn varainhoitovuoden avustuksesta edellisen varainhoitovuoden yhteisrahoitusosuuteen verrattuna ainakin 2,5 prosenttiyksikköä.Tämän liitteen osan 3 mukaisesti myönnetty avustus voi kattaa enintään 75 prosenttia kyseisen toimen tukikelpoisista kustannuksista.Vuonna 2004 myönnettyjen avustusten osalta tukikelpoisuuskausi voi alkaa 1 päivänä tammikuuta 2004 siltä osin kuin menot eivät ole aiheutuneet ennen avustushakemuksen jättämispäivää eivätkä ennen avustuksen saajan budjettivuoden alkamispäivää.Jos avustuksen saajan budjettivuosi alkaa ennen 1 päivää maaliskuuta, varainhoitoasetuksen 112 artiklan 2 kohdassa säädetystä velvoitteesta, jonka mukaan sopimus on allekirjoitettava viimeistään neljän kuukauden kuluttua avustuksen saajan budjettivuoden alkamispäivästä, voidaan poiketa vuonna 2004. Tällöin toiminta-avustusta koskevat sopimukset tulee allekirjoittaa viimeistään 30 päivänä kesäkuuta 2004.6. OHJELMAN HALLINNOINTIKomissio voi kustannus-hyötyanalyysin perusteella päättää antaa ohjelman hallinnoinnin varainhoitoasetuksen 55 artiklan mukaisesti kokonaan tai osittain toimeenpanoviraston tehtäväksi. Se voi myös käyttää asiantuntijoita sekä suorittaa teknisestä ja hallinnollisesta avusta, johon ei liity julkishallinnon tehtäviä ja joka on ulkoistettu kulloinkin erikseen tehtävien palvelusopimusten nojalla, aiheutuvia menoja. Se voi myös rahoittaa tutkimuksia ja järjestää asiantuntijoiden kokouksia, joilla voidaan helpottaa ohjelman toteuttamista, sekä toteuttaa ohjelman tavoitteen täyttämiseen suoraan liittyviä tiedotus-, julkaisu- ja levittämistoimia.7. TARKASTUKSET JA TODENTAMISETToiminta-avustuksen saajan on säilytettävä komission saatavilla kaikki maksettujen kustannusten tositteet ja tarkastetut tilinpäätökset siltä vuodelta, jolle avustusta on myönnetty, viiden vuoden ajan viimeisen maksun suorittamisesta. Avustuksen saajan on varmistettava, että yhteistyökumppaneiden tai jäsenjärjestöjen hallussa olevat tositteet saatetaan tarvittaessa komission saataville.Komissio voi tarkastaa joko oman henkilöstönsä avulla tai nimeämänsä muun hyväksytyn ulkopuolisen tahon välityksellä, miten avustus on käytetty. Tarkastuksia voidaan toteuttaa koko sopimuksen voimassaolon ajan ja viiden vuoden aikana loppumaksun suorittamisen jälkeen. Komissio voi tarkastustulosten perusteella tehdä päätöksiä varojen takaisinperinnästä.Komission henkilöstölle sekä sen valtuuttamille ulkopuolisille henkilöille on järjestettävä asianmukainen pääsy avustuksen saajan tiloihin, ja on huolehdittava siitä, että he saavat käyttöönsä kaikki, myös sähköiset, tiedot, joita he tarvitsevat tarkastustensa toteuttamiseksi.Euroopan tilintarkastustuomioistuimella ja Euroopan petostentorjuntavirastolla (OLAF) on valvonta- ja tarkastustehtävissään samat oikeudet kuin komissiolla, erityisesti pääsy avustuksen saajan tiloihin ja oikeus tietojen saantiin.Euroopan yhteisöjen taloudellisten etujen suojaamiseksi petoksilta ja muilta väärinkäytöksiltä komissio voi suorittaa paikan päällä tarkastuksia ja todentamisia tämän ohjelman puitteissa neuvoston asetuksen (Euratom, EY) N:o 2185/96 [1] mukaisesti. Tarkastukset tekee tarvittaessa Euroopan petostentorjuntavirasto (OLAF), ja niihin sovelletaan Euroopan parlamentin ja neuvoston asetusta (EY) N:o 1073/1999 [2].[1] EYVL L 292, 15.11.1996, s. 2.[2] EYVL L 136, 31.5.1999, s. 1.--------------------------------------------------LIITE IILiitteessä I olevan 3 jakson 2 osan 2 kohdassa tarkoitetut organisaatiot-  Euroopan unionin nuoriso-orkesteri,-  Euroopan unionin barokkiorkesteri (EUBO),-  Philharmony of the Nations -orkesteri,-  Euroopan kuorolauluopisto,-  Fédération européenne des chœurs de l'Union -liitto,-  Les Chœurs de l'Union européenne -toiminta,-  Europa Cantat (Euroopan nuorisokuoroliitto),-  Manchesterissa toimiva Euroopan oopperakeskus,-  Euroopan unionin nuorisojazzorkesteri ("Swinging Europe"),-  International Yehudi Menuhin Foundation -säätiö,-  Euroopan kamariorkesteri,-  Association of European Conservatories (AEC) (Euroopan konservatorioliitto),-  Yusten Eurooppa-säätiö,-  European Council of Artists (ECA) -järjestö,-  European Forum for the Arts and Heritage (EFAH) -järjestö,-  Informal European Theatre Meeting (IETM) -toiminta,-  Convention théâtrale européenne -yhdistys,-  Euroopan teatteriliitto,-  Prix Europe -teatteripalkinto,-  Prix Europa -palkinto (myönnetään parhaalle televisio- ja radio-ohjelmalle),-  Europa Nostra -järjestö,-  European Writers' Congress (EWC) -toiminta,-  European Network of Arts Organisations for Children and Young People (EU-NET ART) -järjestö,-  Eurooppalainen taiteilijakyläliitto (Euro Art),-  European Network of Cultural Administration Training Centres (ENCATC) -toiminta,-  European League of Institutes of the Arts (ELIA) -toiminta,-  Network of European Museums Organisations (NEMO) -verkosto,-  Momentum Europa -liike,-  Pan-European Public Children's Network -verkosto,-  Les Rencontres -järjestö (Euroopan kaupunkien ja alueiden kulttuurijärjestö),-  Europalia-festivaali,-  Euroballet-toiminta,-  Euroopan kansainvälisten festivaalien ja tapahtumien (IFEA) liitto,-  Pegasus-säätiö,-  Hors les Murs -yhdistys,-  Huis Doorn (Alankomaat),-  Eurooppalaiset musiikkijuhlat,-  Tuning Educational Structures in Europe -hanke,-  Pyhän Bonifaciuksen muistovuoden 2004 säätiö,-  Historiallisten ampumakiltojen eurooppalainen yhteisö.--------------------------------------------------


title: 2011/697/YUTP: Neuvoston päätös 2011/697/YUTP, annettu 20 päivänä lokakuuta 2011 , Afrikan unioniin nimitetyn Euroopan unionin erityisedustajan toimeksiannon jatkamisesta annetun päätöksen 2011/621/YUTP muuttamisesta

text:
               21.10.2011

               FI

               Euroopan unionin virallinen lehti

               L 276/46

         NEUVOSTON PÄÄTÖS 2011/697/YUTP,
   annettu 20 päivänä lokakuuta 2011,
   Afrikan unioniin nimitetyn Euroopan unionin erityisedustajan toimeksiannon jatkamisesta annetun päätöksen 2011/621/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 6 päivänä joulukuuta 2007 yhteisen toiminnan 2007/805/YUTP (1), jolla Koen VERVAEKE nimitettiin Euroopan unionin erityisedustajaksi, jäljempänä ’erityisedustaja’, Afrikan unioniin.

               (2)

               Neuvosto antoi 21 päivänä syyskuuta 2011 päätöksen 2011/621/YUTP (2), jolla erityisedustajan toimeksiantoa jatkettiin 30 päivään kesäkuuta 2012.

               (3)

               Olisi nimitettävä uusi erityisedustaja Afrikan unioniin 1 päivänä marraskuuta 2011 alkavaksi ja 30 päivänä kesäkuuta 2012 päättyväksi kaudeksi.

               (4)

               Päätöstä 2011/621/YUTP olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2011/621/YUTP 1 artikla seuraavasti:

      ”1 artikla
      Euroopan unionin erityisedustaja
      1.   Koen VERVAEKEn toimeksiantoa erityisedustajana Afrikan unionissa jatketaan 31 päivään lokakuuta 2011.
      2.   Gary QUINCE nimitetään erityisedustajaksi Afrikan unioniin 1 päivänä marraskuuta 2011 alkavaksi ja 30 päivänä kesäkuuta 2012 päättyväksi kaudeksi.
      3.   Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan ehdotuksesta niin päättää.”

   2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Luxemburgissa 20 päivänä lokakuuta 2011.

            Neuvoston puolesta

            Puheenjohtaja

         M. SAWICKI

      (1)  EUVL L 323, 8.12.2007, s. 45.

      (2)  EUVL L 243, 21.9.2011, s. 19.


title: 2005/766/EY: Neuvoston päätös, tehty 13 päivänä kesäkuuta 2005, Euroopan yhteisön ja Meksikon yhdysvaltojen tiede- ja teknologiayhteistyötä koskevan sopimuksen tekemisestä

text:
               4.11.2005

               FI

               Euroopan unionin virallinen lehti

               L 290/16

         NEUVOSTON PÄÄTÖS,
   tehty 13 päivänä kesäkuuta 2005,
   Euroopan yhteisön ja Meksikon yhdysvaltojen tiede- ja teknologiayhteistyötä koskevan sopimuksen tekemisestä
   (2005/766/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 170 artiklan toisen kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Komissio on neuvotellut yhteisön puolesta tiede- ja teknologiayhteistyötä koskevan sopimuksen Meksikon yhdysvaltojen kanssa.

               (2)

               Sopimus, joka parafoitiin 2 päivänä huhtikuuta 2003, allekirjoitettiin 3 päivänä helmikuuta 2004 sillä edellytyksellä, että se tehdään mahdollisesti myöhemmin.

               (3)

               Kyseinen sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön ja Meksikon yhdysvaltojen tiede- ja teknologiayhteistyötä koskeva sopimus Euroopan yhteisön puolesta.
   Sopimuksen teksti on tämän päätöksen liitteenä (2).
   2 artikla
   Neuvoston puheenjohtaja antaa yhteisön puolesta sopimuksen 11 artiklassa tarkoitetun ilmoituksen.

      Tehty Luxemburgissa 13 päivänä kesäkuuta 2005.

            Neuvoston puolesta

            Puheenjohtaja

         J. ASSELBORN

      (1)  EUVL C 226, 15.9.2005, s. 19.

      (2)  Katso tämän virallisen lehden sivu 17.
    ---documentbreak---

               4.11.2005

               FI

               Euroopan unionin virallinen lehti

               L 290/17

         SOPIMUS
   Euroopan yhteisön ja Meksikon yhdysvaltojen tiede- ja teknologiayhteistyöstä
   EUROOPAN YHTEISÖ, jäljempänä ’yhteisö’, ja
   MEKSIKON YHDYSVALLAT, jäljempänä ’Meksiko’,
   jäljempänä ’osapuolet’, jotka
   OTTAVAT HUOMIOON Euroopan yhteisön ja sen jäsenvaltioiden sekä Meksikon yhdysvaltojen välillä 8 päivänä joulukuuta 1997 tehdyn taloudellista kumppanuutta, poliittista yhteensovittamista sekä yhteistyötä koskevan sopimuksen,
   OTTAVAT HUOMIOON tieteen ja teknologian merkityksen niiden taloudelliselle ja sosiaaliselle kehitykselle,
   OTTAVAT HUOMIOON yhteisön ja Meksikon välisen nykyisen tiede- ja teknologiayhteistyön,
   OTTAVAT HUOMIOON, että yhteisö ja Meksiko toteuttavat tutkimukseen ja teknologiseen kehittämiseen liittyviä toimia, mukaan luettuina 2 artiklan e alakohdassa tarkoitetut hankkeet, useilla yhteisen edun mukaisilla aloilla ja että vastavuoroisesta osallistumisesta tutkimus- ja kehittämishankkeisiin on molemminpuolista hyötyä,
   HALUAVAT luoda tieteellistä ja teknologista tutkimusta koskevalle yhteistyölle virallisen pohjan, jonka avulla laajennetaan ja lujitetaan yhteistoimintaa molemmille tärkeillä aloilla ja edistetään tämän yhteistyön tulosten soveltamista molempien osapuolten taloudelliseksi ja sosiaaliseksi hyödyksi,
   OTTAVAT HUOMIOON, että tämä tiede- ja teknologiayhteistyötä koskeva sopimus on osa Meksikon ja yhteisön välistä yleistä yhteistyötä,
   OVAT SOPINEET SEURAAVAA:
   1 artikla
   Tarkoitus
   Osapuolet edistävät, kehittävät ja helpottavat yhteisön ja Meksikon välistä tiedettä ja teknologiaa koskevaa yhteistoimintaa molemmille tärkeillä aloilla.
   2 artikla
   Määritelmät
   Tässä sopimuksessa tarkoitetaan:

               a)

               ’yhteistoiminnalla’ kaikkea toimintaa, johon osapuolet ryhtyvät tai jota ne tukevat tämän sopimuksen mukaisesti ja johon kuuluu yhteistä tutkimusta ja tutkijakoulutusta;

               b)

               ’tiedolla’ yhteisestä tutkimuksesta tuloksena saatavaa tieteellistä tai teknologista tietoa, tutkimuksen ja kehittämisen tuloksia tai menetelmiä sekä mitä tahansa tietoa, jota yhteistoiminnan osanottajat, tarvittaessa osapuolet mukaan luettuina, pitävät tarpeellisena;

               c)

               ’henkisellä omaisuudella’ Tukholmassa 14 päivänä heinäkuuta 1967 tehdyn Maailman henkisen omaisuuden järjestön perustavan yleissopimuksen 2 artiklassa määriteltyä henkistä omaisuutta;

               d)

               ’yhteisellä tutkimuksella’ tutkimusta, teknologista kehittämistä ja/tai demonstraatiota koskevaa hanketta, joka toteutetaan yhden tai molempien osapuolten taloudellisella tuella tai ilman sitä ja jossa sekä yhteisön että Meksikon osanottajat tekevät yhteistyötä;

               e)

               ’demonstraatiohankkeilla’ hankkeita, joilla on tarkoitus demonstroida sellaisen uuden teknologian elinkelpoisuus, joka tarjoaa mahdollisuuden taloudellisiin hyötyihin, mutta jota ei voida suoraan kaupallistaa tutkimatta ensin sen elinkelpoisuutta markkinoilla; osapuolet tiedottavat vastavuoroisesti ja säännöllisesti toisilleen yhteisistä tutkimustoimista yhteistoiminnan koordinoinnin ja edistämisen puitteissa (6 artikla);

               f)

               ’osanottajalla’ tai ’tutkimusyksiköillä’ yhteisöön tai Meksikoon sijoittautunutta luonnollista tai oikeushenkilöä, tutkimuslaitosta tai muuta yhteistoimintaan osallistuvaa yritystä tai oikeussubjektia, osapuolet mukaan luettuina.

         3 artikla
   Periaatteet
   Yhteistoiminta perustuu seuraaviin periaatteisiin:

               a)

               hyötyjen kokonaistasapainoon perustuva molemminpuolinen etu;

               b)

               vastavuoroinen mahdollisuus osallistua kummankin osapuolen toteuttamiin tutkimukseen ja teknologiseen kehittämiseen liittyviin toimiin;

               c)

               yhteistoimintaan mahdollisesti vaikuttavien tietojen oikea-aikainen vaihto;

               d)

               sovellettavien lakien ja asetusten puitteissa tapahtuva henkisen omaisuuden tehokas suojaaminen ja teollis- ja tekijänoikeuksien tasapuolinen jakaminen henkistä omaisuutta koskevan liitteen mukaisesti, joka on tämän sopimuksen erottamaton osa.

         4 artikla
   Yhteistoiminnan alat

               a)

               Tämän sopimuksen mukainen yhteistyö voi käsittää tutkimukseen, teknologiseen kehittämiseen, demonstrointiin ja korkean tason tiede- ja teknologiakoulutukseen, jäljempänä ’TTK’, liittyvät toimet, jotka sisältyvät Euroopan yhteisön TTK-puiteohjelmaan, perustutkimus mukaan luettuna. Tällaisen toiminnan tavoitteena on oltava tieteen, teollisuuden kilpailukyvyn ja taloudellisen ja sosiaalisen kehityksen edistäminen erityisesti seuraavilla aloilla:

                           —

                           ympäristö- ja ilmastotutkimus, kaukokartoitus mukaan luettuna,

                           —

                           biolääketieteen ja terveyden tutkimus,

                           —

                           maa-, metsä- ja kalatalouden tutkimus,

                           —

                           teollisuus- ja tuotantoteknologiat,

                           —

                           elektroniikan ja materiaalien tutkimus ja metrologia,

                           —

                           muu kuin ydinenergia,

                           —

                           liikenne,

                           —

                           tietoyhteiskunnan teknologiat,

                           —

                           taloudellisen ja sosiaalisen kehityksen tutkimus,

                           —

                           bioteknologia,

                           —

                           ilmailu- ja avaruustutkimus ja sovellettu tutkimus, ja

                           —

                           tiede- ja teknologiapolitiikka.

               b)

               Luetteloon voidaan lisätä muita yhteistoiminta-aloja 6 artiklan c alakohdan 7 kohdassa tarkoitetun sekakomitean arvioinnin ja suosituksen perusteella kunkin osapuolen soveltamia menettelyjä noudattaen; tämä koskee myös kaikkia Meksikossa vastaavilla aloilla toteutettavia TTK-toimia.

         Tämä sopimus ei vaikuta Meksikon osallistumiseen kehitysmaana yhteisön toimiin kehitystä edistävän tutkimuksen alalla.
   5 artikla
   Yhteistoiminnan muodot

               a)

               Osapuolet edistävät omien toimintaperiaatteidensa ja määräystensä mukaisesti korkeakoulujen, tutkimus- ja kehittämiskeskusten sekä tutkimus- ja kehittämisyksiköiden osallistumista tämän sopimuksen perusteella toteutettavaan yhteistoimintaan ja pyrkivät antamaan mahdollisuudet tieteellisiin ja teknologisiin tutkimus- ja kehittämishankkeisiin osallistumiselle.

               b)

               Yhteistoiminnan muotoja voivat olla seuraavat:

                           —

                           verkkojen ja pitkän aikavälin institutionaalisten yhteyksien luominen tutkimuskeskusten ja teknologian tutkimuslaitosten välillä ja yhteisen edun mukaisten hankkeiden yhteinen toteuttaminen,

                           —

                           TTK-hankkeiden toteuttaminen Meksikon ja Euroopan tutkimus- ja yrityskeskusten välillä, teknologiapohjaiset yritykset mukaan luettuina,

                           —

                           Meksikon tutkimusyksiköiden osallistuminen nykyiseen puiteohjelmaan sisältyviin TTK-hankkeisiin ja yhteisöön sijoittautuneiden tutkimuslaitosten vastavuoroinen osallistuminen Meksikon hankkeisiin vastaavilla TTK-aloilla; kyseisen osallistumisen yhteydessä noudatetaan osapuolten TTK-ohjelmiinsa soveltamia sääntöjä ja menettelyjä,

                           —

                           tutkijoiden, TTK-politiikasta vastaavien päätöksentekijöiden ja teknisten asiantuntijoiden vierailut ja vaihdot, tutkijakoulutus mukaan luettuna,

                           —

                           tieteellisten seminaarien, konferenssien, symposiumien ja työryhmätapaamisten järjestäminen yhdessä sekä asiantuntijoiden osallistuminen näihin toimintoihin,

                           —

                           laitteiden ja aineistojen vaihto ja yhteiskäyttö, mukaan luettuna laboratorioinfrastruktuurin ja -laitteiden yhteiskäyttö ja/tai lainaaminen,

                           —

                           tämän sopimuksen mukaisen yhteistyön kannalta olennaisia menettelyjä, lakeja, asetuksia ja ohjelmia koskevan tiedon vaihto, mukaan luettuna tiede- ja teknologiapolitiikan parhaita käytäntöjä koskevien kokemusten ja tutkimustietojen vaihto,

                           —

                           muut mahdolliset yhteistoimintamuodot, joita 6 artiklan b alakohdassa määrätty ohjauskomitea suosittelee ja joiden katsotaan olevan kummankin osapuolen soveltamien toimintaperiaatteiden ja menettelyjen mukaisia.

         Yhteiset TTK-hankkeet toteutetaan, kun osanottajat ovat laatineet tämän sopimuksen liitteen mukaisen teknologian hallintasuunnitelman.
   6 artikla
   Yhteistoiminnan koordinointi ja edistäminen

               a)

               Tätä sopimusta sovellettaessa osapuolet nimeävät seuraavat viranomaiset toimeenpaneviksi elimiksi, jotka vastaavat tämän sopimuksen mukaisen yhteistoiminnan koordinoinnista ja edistämisestä: Meksikon yhdysvaltojen puolesta el Consejo Nacional de Ciencia y Tecnología (Kansallinen tiede- ja teknologianeuvosto) ja yhteisön puolesta Euroopan komission edustajat.

               b)

               Toimeenpanevat elimet perustavat tämän sopimuksen hallinnoimiseksi kahdenvälisen tiede- ja teknologiayhteistyön ohjauskomitean, jäljempänä ’ohjauskomitea’. Kyseiseen komiteaan kuuluu yhtä suuri määrä kummankin osapuolen virallisia edustajia. Komitea vahvistaa oman työjärjestyksensä.

               c)

               Ohjauskomitean tehtävät ovat seuraavat:

                           1)

                           edistää ja valvoa 4 artiklassa mainittuja erilaisia yhteistoiminnan muotoja sekä TTK-kehitysyhteistyön yhteydessä toteutettavia ja kaikkia muita tulevaisuudessa käyttöön otettavia yhteistoiminnan muotoja;

                           2)

                           yksilöidä 5 artiklan b alakohdan ensimmäisen luetelmakohdan mukaisesti mahdollisten TTK-yhteistyöalojen joukosta ne molemminpuolista etua edustavat ensisijaiset alat tai osa-alueet, joilla yhteistyöhön pyritään;

                           3)

                           edistää 5 artiklan b alakohdan toisen luetelmakohdan mukaisesti yhdessä molempien osapuolten tiedeyhteisöjen kanssa sellaisten hankkeiden yksilöintiä, joista olisi molemminpuolista etua, jotka täydentäisivät toisiaan ja/tai joita olisi pidettävä ensisijaisina;

                           4)

                           antaa 5 artiklan b alakohdan viidennen luetelmakohdan mukaisia suosituksia;

                           5)

                           antaa osapuolille neuvoja siitä, kuinka tämän sopimuksen periaatteiden mukaista yhteistyötä voidaan tehostaa ja lisätä ja kuinka siihen liittyviä tietoja voidaan levittää;

                           6)

                           seurata ja arvioida tämän sopimuksen toimivuutta ja täytäntöönpanon tehokkuutta;

                           7)

                           antaa osapuolille vuosittain kertomus tämän sopimuksen perusteella toteutetun yhteistyön tilasta, saavutetusta tasosta ja tehokkuudesta. Kertomus toimitetaan 8 päivänä joulukuuta 1997 tehdyllä assosiaatiosopimuksella perustetulle sekakomitealle.

               d)

               Ohjauskomitea kokoontuu pääsääntöisesti kerran vuodessa yhteisesti päätetyn aikataulun mukaisesti mieluiten ennen sekakomitean kokoontumista ja raportoi kokouksista sekakomitealle. Kokoukset järjestetään vuorotellen yhteisön alueella ja Meksikossa. Ylimääräisiä kokouksia voidaan järjestää jommankumman osapuolen pyynnöstä.

               e)

               Kumpikin osapuoli vastaa kuluista, jotka sille on aiheutunut ohjauskomitean kokouksiin osallistumisesta. Kokouksen isäntänä toimiva osapuoli vastaa ohjauskomitean kokouksiin suoraan liittyvistä kustannuksista, matka- ja majoituskustannuksia lukuun ottamatta.

         7 artikla
   Rahoitus

               a)

               Yhteistoiminnan edellytyksenä on riittävän rahoituksen saaminen, ja yhteistoimintaa säätelevät osapuolien alueella sovellettavat lait ja asetukset sekä toimintaperiaatteet ja ohjelmat. Yhteistoiminnan osanottajien aiheuttamien kustannusten perusteella ei pääsääntöisesti siirretä varoja osapuolelta toiselle.

               b)

               Kun toisen osapuolen yhteistyöjärjestelmässä myönnetään taloudellista tukea toisen osapuolen osanottajille, tällaisille tuille, rahoitus- tai muille osuuksille myönnetään vapautus veroista ja tulleista osapuolten alueilla sovellettavien lakien ja asetusten mukaisesti.

         8 artikla
   Henkilöstön ja välineiden maahanpääsy
   Osapuolet toteuttavat aiheelliset toimet ja antavat tämän sopimuksen mukaiseen yhteistoimintaan virallisesti osallistuville osanottajille tarvittavat mahdollisuudet päästä alueelleen, oleskella siellä ja poistua sieltä. Ne huolehtivat myös siitä, että vastaanottavassa maassa voimassa olevissa kansallisissa maahantulo-, vero-, tulli-, terveys- ja turvallisuussäännöksissä helpotetaan tämän sopimuksen kattamissa toimissa käytettäviin aineistoihin, tietoihin ja välineisiin liittyviä vastaavia toimia.
   9 artikla
   Tiedon levittäminen ja käyttö
   Yhteisön TTK-hankkeisiin osallistuvien Meksikoon sijoittautuneiden tutkimusyksiköiden on noudatettava tiedon omistuksen, levittämisen ja käytön sekä tällaisen osallistumisen yhteydessä syntyvän henkisen omaisuuden osalta yhteisön TTK-erityisohjelmien yhteydessä saatujen tutkimustulosten levittämistä koskevia sääntöjä sekä tämän sopimuksen liitteen määräyksiä. Meksikon TTK-hankkeisiin osallistuvilla yhteisöön sijoittautuneilla tutkimusyksiköillä on tiedon omistuksen, levittämisen ja käytön sekä tällaisen osallistumisen yhteydessä syntyvän henkisen omaisuuden osalta samat oikeudet ja velvoitteet kuin Meksikon tutkimusyksiköillä, ja niihin sovelletaan tämän sopimuksen liitteen määräyksiä.
   10 artikla
   Alueellinen soveltamisala
   Tätä sopimusta sovelletaan alueilla, joilla sovelletaan Euroopan yhteisön perustamissopimusta, mainitussa perustamissopimuksessa määrätyin edellytyksin, sekä Meksikon alueella.
   11 artikla
   Voimaantulo, irtisanominen ja riitojen ratkaiseminen

               a)

               Tämä sopimus tulee voimaan päivänä, jona molemmat osapuolet ovat ilmoittaneet toisilleen kirjallisesti siitä, että sopimuksen voimaantulon edellyttämät sisäiset menettelyt on saatettu päätökseen.

               b)

               Tämä sopimus tehdään ensin viideksi vuodeksi ja se voidaan voimassaoloa jatkamalla uusia kunkin viisivuotisjakson viimeistä edellisen vuoden aikana suoritetun tulosten täydellisen arvioinnin jälkeen.

               c)

               Tätä sopimusta voidaan muuttaa osapuolten yhteisellä päätöksellä. Muutokset tulevat voimaan a alakohdassa määrätyin ehdoin.

               d)

               Kumpikin osapuoli voi milloin tahansa irtisanoa tämän sopimuksen ilmoittamalla asiasta kuusi kuukautta aikaisemmin kirjallisesti toiselle osapuolelle diplomaattiteitse. Tämän sopimuksen voimassaoloajan päättyminen tai sopimuksen päättyminen irtisanomisen perusteella ei vaikuta sen nojalla tehtyjen järjestelyjen eikä tämän sopimuksen liitteen mukaisesti syntyneiden erityisten oikeuksien tai velvoitteiden voimassaoloon tai kestoon.

               e)

               Kaikki tämän sopimuksen tulkintaa ja täytäntöönpanoa koskevat kysymykset tai riidat ratkaistaan osapuolten yhteisellä päätöksellä.

      TÄMÄN VAKUUDEKSI asianmukaisesti valtuutetut allekirjoittaneet ovat allekirjoittaneet tämän sopimuksen.
      Tehty Brysselissä kolmantena päivänä helmikuuta vuonna kaksituhattaneljä englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä kahtena kappaleena, jonka jokainen teksti on yhtä todistusvoimainen. Jos mainittujen kielien välillä esiintyy tulkintaeroja, sovelletaan englanninkielistä tekstiä.

         Por la Comunidad Europea
         For Det Europæiske Fællesskab
         Für die Europäische Gemeinschaft
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Voor de Europese Gemeenschap
         Pela Comunidade Europeia
         Euroopan yhteisön puolesta
         På Europeiska gemenskapens vägnar

         Por los Estados Unidos Mexicanos
         For De Forenede Mexicanske Stater
         Für die Vereinigten Mexikanischen Staaten
         Για τις Ηνωμένες Πολιτείες του Μεξικού
         For the United Mexican States
         Pour les États-Unis mexicains
         Per gli Stati Uniti messicani
         Voor de Verenigde Mexicaanse Staten
         Pelos Estados Unidos Mexicanos
         Meksikon yhdysvaltojen puolesta
         För Mexikos förenta stater

   LIITE
   HENKISTÄ OMAISUUTTA KOSKEVAT OIKEUDET
   Tämä liite on erottamaton osa Euroopan yhteisön ja Meksikon yhdysvaltojen tiede- ja teknologiayhteistyötä koskevaa sopimusta, jäljempänä ’sopimus’.
   Oikeudet tämän sopimuksen perusteella tuotettuun tai käyttöön annettuun henkiseen omaisuuteen jaetaan tässä liitteessä määrätyllä tavalla.
   I   SOVELTAMINEN
   Tämän liitteen määräyksiä sovelletaan sopimuksen mukaisesti tehtävään yhteiseen tutkimukseen, jolleivät osapuolet muuta sovi.
   II   OIKEUKSIEN OMISTUS, JAKO JA KÄYTTÖ

               1.

               Tämä liite koskee oikeuksien ja osuuksien jakamista osapuolten ja niiden osanottajien kesken. Kukin osapuoli ja sen osanottajat huolehtivat siitä, että toinen osapuoli ja sen osanottajat voivat saada niille tämän liitteen mukaisesti jaettavat oikeudet henkiseen omaisuuteen. Tämä liite ei muulla tavoin muuta eikä rajoita oikeuksien, osuuksien ja tekijänpalkkioiden jakamista osapuolen ja sen kansalaisten tai osanottajien kesken kuhunkin osapuoleen sovellettavien lakien ja käytäntöjen mukaisesti.

               2.

               Osapuolet noudattavat myös seuraavia periaatteita, joista määrätään sopimusjärjestelyjen yhteydessä:

                           a)

                           Henkisen omaisuuden riittävä suoja. Osapuolet ja/tai niiden osanottajat ilmoittavat toisilleen kohtuullisen ajan kuluessa tämän sopimuksen tai sen täytäntöönpanojärjestelyjen mukaisesti syntyneestä henkisestä omaisuudesta ja pyrkivät hyvissä ajoin suojaamaan tällaisen omaisuuden.

                           b)

                           Tulosten tehokas hyödyntäminen ottaen huomioon osapuolten ja niiden osanottajien panokset sekä sopimuksen 9 artiklan määräykset.

                           c)

                           Toisen osapuolen osanottajien syrjimätön kohtelu verrattuna omien osanottajien kohteluun, sanotun kuitenkaan rajoittamatta sopimuksen 9 artiklan soveltamista.

                           d)

                           Liiketoiminnan kannalta luottamuksellisen tiedon suojaaminen.

               3.

               Osapuolet tai osanottajat laativat yhdessä teknologian hallintasuunnitelman yhteisessä tutkimuksessa tuotettavan tiedon ja henkisen omaisuuden omistuksesta ja käytöstä, mukaan luettuna julkaiseminen. Rahoituksesta vastaavan elimen tai muun teknologian rahoitukseen osallistuvan tahon on ohjauskomiteaa kuultuaan hyväksyttävä suunnitelma ennen vastaavien yksittäisten tutkimus- ja kehittämisyhteistyösopimusten tekemistä tutkimuslaitosten kanssa. Teknologian hallintasuunnitelma laaditaan osapuolten voimassa olevien sääntöjen ja määräysten mukaisesti ottaen huomioon yhteisen tutkimuksen tavoitteet, osapuolten ja osanottajien rahoitus- tai muut osuudet, alueittaisen tai käyttöaloittaisen lupien myöntämisen hyödyt ja haitat, vientirajoitusten kohteena olevan tiedon, tavaroiden tai palvelujen siirto, sovellettavissa laeissa säädetyt vaatimukset sekä muut osanottajien aiheellisina pitämät tekijät. Lisäksi yhteisissä teknologian hallintasuunnitelmissa määritetään vierailevien tutkijoiden tekemiin tutkimuksiin liittyvät oikeudet ja velvollisuudet henkisen omaisuuden osalta.
               Teknologian hallintasuunnitelmassa käsiteltäviä asioita ovat henkisen omaisuuden osalta yleensä muun muassa omistus, suojelu, käyttöoikeudet tutkimus- ja kehitystarkoituksiin, hyödyntäminen ja tiedon levittäminen, mukaan luettuina yhteistä julkaisutoimintaa koskevat järjestelyt, vierailevien tutkijoiden oikeudet ja velvollisuudet sekä riitojenratkaisumenettelyt. Teknologian hallintasuunnitelmassa voidaan käsitellä myös yleisiä ja erityisiä tietoja, lupien myöntämistä ja toimitettavia tuloksia.

               4.

               Yhteisessä tutkimuksessa tuotettu tieto tai henkinen omaisuus, josta ei määrätä teknologian hallintasuunnitelmassa, jaetaan osapuolten suostumuksella teknologian hallintasuunnitelmassa määritettyjen periaatteiden mukaisesti. Jos asiasta ei päästä yhteisymmärrykseen, kyseisen tiedon tai henkisen omaisuuden omistavat yhdessä kaikki osanottajat, jotka ovat osallistuneet yhteiseen tutkimukseen, jossa kyseinen tieto tai henkinen omaisuus on tuotettu. Jokaisella osanottajalla, johon tätä määräystä sovelletaan, on oikeus käyttää tällaista tietoa tai henkistä omaisuutta omiin kaupallisiin tarkoituksiinsa ilman maantieteellisiä rajoituksia.

               5.

               Kumpikin osapuoli huolehtii siitä, että toiselle osapuolelle ja sen osanottajille voidaan jakaa teollis- ja tekijänoikeudet näiden periaatteiden mukaisesti.

               6.

               Samalla kun osapuolet pitävät yllä kilpailuedellytyksiä tämän sopimuksen soveltamisalaan kuuluvilla aloilla, ne pyrkivät siihen, että tämän sopimuksen mukaisesti saatuja oikeuksia ja sen mukaisia järjestelyjä käytetään tavalla, joka edistää erityisesti

                           i)

                           sopimuksen mukaisesti luodun, julkistetun tai muuten käytettäväksi saatetun tiedon levittämistä ja käyttöä; ja

                           ii)

                           kansainvälisten standardien hyväksymistä ja täytäntöönpanoa.

               7.

               Tämän sopimuksen irtisanominen tai sen voimassaolon päättyminen ei vaikuta tämän liitteen mukaisiin oikeuksiin ja velvollisuuksiin.

         III   TEKIJÄNOIKEUDEN PIIRIIN KUULUVAT TEOKSET JA TIETEELLISET KIRJALLISET TEOKSET
   Osapuolten tai niiden osanottajien tekijänoikeuksille annetaan Bernin yleissopimuksen mukainen kohtelu (vuoden 1971 Pariisin asiakirja). Tekijänoikeudet suojaavat ajatusten, menettelyjen, toimintamenetelmien tai matemaattisten käsitteiden ilmaisuja, mutta ei ajatuksia, menettelyjä, toimintamenetelmiä tai matemaattisia käsitteitä sellaisenaan. Yksinoikeuksiin voidaan soveltaa rajoituksia ja poikkeuksia ainoastaan tietyissä erityistapauksissa, jotka eivät estä tulosten tavanomaista käyttöä eivätkä vaaranna merkittävästi oikeuden haltijan oikeutettuja etuja.
   Jollei yhteisessä teknologian hallintasuunnitelmassa muuta sovita, osapuolet tai osanottajat julkaisevat tutkimuksen tulokset yhteisesti, sanotun kuitenkaan rajoittamatta II jakson määräysten soveltamista. Jollei edellä olevasta yleisestä säännöstä muuta johdu, sovelletaan seuraavia menettelyjä:

               1.

               Jos osapuoli tai sen julkiset elimet julkaisevat tieteellisiä tai teknisiä lehtiä, artikkeleita, raportteja tai kirjoja taikka tämän sopimuksen mukaiseen yhteiseen tutkimukseen perustuvia videoita tai ohjelmistoja, toisella osapuolella on maailmanlaajuinen, ei-yksinomainen, peruuttamaton ja tekijänpalkkioista vapautettu lupa kääntää, jäljentää, mukauttaa, lähettää sähköisissä tiedotusvälineissä sekä levittää julkisesti kyseisiä teoksia.

               2.

               Osapuolet huolehtivat siitä, että tämän sopimuksen mukaiseen yhteiseen tutkimukseen perustuvia ja riippumattomien kustantajien julkaisemia tieteellisiä kirjallisia teoksia levitetään mahdollisimman laajasti.

               3.

               Kaikissa tekijänoikeuden piiriin kuuluvien teosten kappaleissa, joita levitetään ja valmistetaan julkisesti tämän määräyksen mukaisesti, on oltava tekijän nimi tai tekijöiden nimet, jolleivät tekijä tai tekijät nimenomaisesti sitä kiellä. Lisäksi kappaleissa on oltava selvästi nähtävissä osapuolten yhdessä antamaa tukea koskeva maininta.

         IV   KEKSINNÖT, HAVAINNOT JA MUUT SAAVUTUKSET TIETEEN JA TEKNOLOGIAN ALALLA
   Osapuolten yhteistoiminnan yhteydessä tekemien keksintöjen, havaintojen ja muiden tieteen ja teknologian alalla aikaansaatujen saavutusten omistusoikeudet kuuluvat osapuolille, jolleivät osapuolet muuta sovi.
   V   JULKISTAMATON TIETO
   A.   Asiakirjoihin perustuva julkistamaton tieto

               1.

               Osapuolet, niiden elimet tai niiden osanottajat yksilöivät mahdollisimman varhaisessa vaiheessa, mieluiten teknologian hallintasuunnitelmassa, sellaisen tiedon, jota ne eivät halua julkistettavaksi tämän sopimuksen yhteydessä, ottaen huomioon muun muassa seuraavat perusteet:

                           a)

                           tiedon luottamuksellisuus siinä mielessä, että se ei ole kokonaisuudessaan tai samanlaisina osina taikka osien yhdistelmänä yleisesti alan asiantuntijoiden tiedossa tai laillisin keinoin heidän käytettävissään;

                           b)

                           tiedon luottamuksellisuudesta johtuva todellinen tai mahdollinen kaupallinen arvo;

                           c)

                           tiedon aiempi suojaaminen siinä mielessä, että tiedon laillinen haltija on toteuttanut sen osalta olosuhteisiin nähden aiheellisia toimenpiteitä tiedon luottamuksellisuuden säilyttämiseksi.

                     Osapuolet ja niiden osanottajat voivat tietyissä tapauksissa sopia, että jollei toisin ilmoiteta, tämän sopimuksen mukaisessa yhteisessä tutkimuksessa annettua, vaihdettua tai tuotettua tietoa tai sen osaa ei saa julkistaa.

               2.

               Osapuolet ja niiden osanottajat ilmaisevat selkeästi, esimerkiksi asianmukaisella merkinnällä tai rajoituksista kertovan tekstin avulla, että tietoa ei saa julkistaa. Tämä koskee myös kyseisen tiedon täydellisiä tai osittaisia jäljennöksiä.
               Osapuolen, joka saa julkistamatonta tietoa tämän sopimuksen mukaisesti, on kunnioitettava sen luottamuksellista luonnetta. Nämä rajoitukset päättyvät ilman eri toimenpiteitä, kun tiedon omistaja saattaa tiedon julkisuuteen.

               3.

               Vastaanottava osapuoli voi levittää tämän sopimuksen mukaisesti saamaansa julkistamatonta tietoa osapuoleen yhteydessä oleville tai sen palkkaamille henkilöille ja muille yhteistä tutkimusta varten erityisesti valtuutetuille osapuolen yksiköille tai elimille edellyttäen, että kaikki näin välitetty julkistamaton tieto kuuluu luottamuksellisuutta koskevan sopimuksen piiriin ja että tieto on helposti tunnistettavissa luottamukselliseksi, kuten edellä määrätään.

               4.

               Vastaanottava osapuoli voi levittää julkistamatonta tietoa laajemmin kuin edellä 3 kohdassa sallitaan, jos julkistamatonta tietoa toimittava osapuoli antaa siihen ennakolta kirjallisen suostumuksen. Osapuolet vahvistavat yhteistyössä menettelyt, joita sovelletaan hankittaessa kirjallinen suostumus tällaista laajempaa levitystä varten, ja kumpikin osapuoli antaa tällaisen suostumuksen omien sisäisten toimintaperiaatteidensa, määräystensä ja lainsäädäntönsä sallimissa rajoissa.

         B.   Muu kuin asiakirjoihin perustuva julkistamaton tieto
   Osapuolet tai niiden osanottajat kohtelevat asiakirjoihin perustumatonta julkistamatonta tai muuten luottamuksellista tietoa, jonka ne saavat tämän sopimuksen perusteella järjestetyissä seminaareissa ja muissa kokouksissa, sekä tietoa, jonka ne saavat henkilöstön palvelukseen ottamisen, tilojen ja laitteistojen käytön tai yhteisiin hankkeisiin osallistumisen myötä, siten, että ne noudattavat sopimuksessa vahvistettuja, asiakirjoihin perustuvaa tietoa koskevia periaatteita; tällöin kuitenkin edellytetään, että tällaisen julkistamattoman tai muuten luottamuksellisen taikka salassa pidettävän tiedon vastaanottajalle on tietoa välitettäessä ilmoitettu tiedon luottamuksellisesta luonteesta.
   C.   Valvonta
   Kunkin osapuolen on pyrittävä varmistamaan, että sen tämän sopimuksen mukaisesti saamaa julkistamatonta tietoa valvotaan sopimuksessa määrätyllä tavalla. Jos jompikumpi osapuolista toteaa, että se ei voi tai että on aiheellista epäillä, että se ei tulevaisuudessa voi noudattaa A ja B kohdassa olevia tietojen levityskieltoa koskevia määräyksiä, sen on ilmoitettava asiasta viipymättä toiselle osapuolelle. Osapuolet neuvottelevat tämän jälkeen sopivasta toimintatavasta.


title: 2007/476/EY: Komission päätös, tehty 25 päivänä kesäkuuta 2007 , televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY 3 a artiklan 1 kohdan nojalla Saksassa toteutettujen toimenpiteiden yhteensopivuudesta yhteisön lainsäädännön kanssa

text:
               10.7.2007

               FI

               Euroopan unionin virallinen lehti

               L 180/8

      KOMISSION PÄÄTÖS,
   tehty 25 päivänä kesäkuuta 2007,
   televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY 3 a artiklan 1 kohdan nojalla Saksassa toteutettujen toimenpiteiden yhteensopivuudesta yhteisön lainsäädännön kanssa
   (2007/476/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3 päivänä lokakuuta 1989 annetun neuvoston direktiivin 89/552/ETY (1) ja erityisesti sen 3 a artiklan 2 kohdan,
   ottaa huomioon direktiivin 89/552/ETY 23 a artiklan nojalla perustetun komitean lausunnon,
   sekä katsoo seuraavaa:

               (1)

               Saksa ilmoitti 28 päivänä huhtikuuta 1999 päivätyllä kirjeellä komissiolle toimenpiteet, jotka se aikoo toteuttaa direktiivin 89/552/ETY 3 a artiklan 1 kohdan nojalla.

               (2)

               Komissio varmisti kolmen kuukauden kuluessa ilmoituksen vastaanottamisesta, että ilmoitetut toimenpiteet ovat yhteensopivia yhteisön lainsäädännön kanssa, erityisesti siltä osin, että toimenpiteet ovat oikeasuhteisia ja kansallinen kuulemismenettely avoin.

               (3)

               Toimenpiteitä tarkastellessaan komissio otti huomioon Saksan tiedotusvälineiden toimintaympäristöstä käytettävissä olevat tiedot.

               (4)

               Saksan toimenpiteisiin kuuluva yhteiskunnallisesti merkittävien tapahtumien luettelo oli laadittu selvällä ja läpinäkyvällä tavalla.

               (5)

               Komissio katsoi, että Saksan ilmoittamissa toimenpiteissä luetellut tapahtumat täyttivät vähintään kaksi seuraavista, tapahtuman yhteiskunnallista merkitystä luotettavalla tavalla ilmentävistä kriteereistä: i) erityinen kaikupohja asianomaisessa jäsenvaltiossa ja merkitys muillekin kuin niille, jotka säännöllisesti seuraavat kyseistä urheilulajia tai tapahtumaa; ii) yleisesti tunnustettu erityinen kulttuurinen merkitys asianomaisen jäsenvaltion väestölle kulttuuri-identiteetin muokkaajana; iii) maajoukkueen osallistuminen kyseiseen tapahtumaan merkittävän kansainvälisen kilpailun tai turnauksen yhteydessä; ja iv) tapahtuma on perinteisesti lähetetty maksuttomilla televisiokanavilla ja sillä on ollut suuret katsojamäärät.

               (6)

               Saksan ilmoittamissa toimenpiteissä luetelluista tapahtumista huomattava osa, kuten kesä- ja talviolympialaiset, kaikki jalkapallon maailman- ja Euroopan mestaruuskisojen ottelut, joihin Saksan maajoukkue osallistuu, sekä näiden kisojen avaus-, välierä- ja loppuottelut, on direktiivin 97/36/EY johdanto-osan 18 kappaleessa tarkoitettuja yhteiskunnallisesti merkittäviä tapahtumia. Näillä tapahtumilla on Saksassa erityinen kaikupohja, koska ne ovat erityisen suosittuja suuren yleisön eikä pelkästään urheilutapahtumia yleensä seuraavien keskuudessa.

               (7)

               Muille luetelluille tapahtumille, kuten Saksan jalkapalloliiton cupin välierä- ja loppuotteluille, Saksan jalkapallomaajoukkueen koti- ja vierasotteluille sekä kaikille Euroopan jalkapalloseurojen mestaruuskilpailujen (Mestarien liiga, UEFA Cup) loppuotteluille, joihin osallistuu jokin saksalainen seura, muissakin kuin erikoislehdissä omistettu huomio todistaa niiden erityisestä kaikupohjasta Saksassa.

               (8)

               Luetelluilla tapahtumilla on yleisesti tunnustettu erityinen kulttuurinen merkitys Saksan väestölle, kun otetaan huomioon niiden tärkeä osuus kansojen välisen yhteisymmärryksen lisäämisessä ja urheilun merkitys koko Saksan yhteiskunnalle ja kansalliselle ylpeydelle, sillä ne tarjoavat saksalaisille huippu-urheilijoille tilaisuuden menestyä näissä tärkeimmissä kansainvälisissä kilpailuissa.

               (9)

               Saksan toimenpiteet vaikuttavat oikeasuhteisilta ja oikeuttavat poikkeamaan EY:n perustamissopimuksessa määrätystä palvelujen tarjoamisen perusvapaudesta, koska kyseessä on yleisen edun mukainen pakottava syy eli tässä tapauksessa yhteiskunnallisesti merkittävien tapahtumien televisiolähetysten yleisestä saatavuudesta huolehtiminen.

               (10)

               Saksan toimenpiteet ovat EY:n kilpailusääntöjen mukaisia siltä osin, että lueteltujen tapahtumien televisiointiin kelpuutettavien lähetystoiminnan harjoittajien määritelmä nojaa objektiivisiin kriteereihin, jotka mahdollistavat tosiasiallisen ja mahdollisen kilpailun näihin tapahtumiin liittyvien lähetysoikeuksien hankinnassa. Lisäksi lueteltujen tapahtumien määrä ei ole sellainen, että se voisi vääristää kilpailua maksuttomien ja maksullisten televisiolähetysten tuotantoketjun loppupään markkinoilla.

               (11)

               Sen jälkeen kun komissio oli ilmoittanut muille jäsenvaltiolle Saksan toimenpiteistä ja kuullut direktiivin 89/552/ETY 23 a artiklan nojalla perustettua komiteaa, koulutus- ja kulttuuriasioiden pääosasto ilmoitti Saksalle 2 päivänä heinäkuuta 1999 kirjatulla kirjeellä, että Euroopan komissio ei aikonut vastustaa ilmoitettuja toimenpiteitä.

               (12)

               Saksan toimenpiteet tulivat voimaan 1 päivänä huhtikuuta 2000. Nämä lopulliset toimenpiteet poikkesivat vuonna 1999 ilmoitetuista toimenpiteistä sikäli, että luettelosta puuttui yksi tapahtuma, Cup-voittajien cup, joka lopetettiin kauden 1998/1999 jälkeen.

               (13)

               Toimenpiteet julkaistiin Euroopan yhteisöjen virallisen lehden C-sarjassa (2) direktiivin 89/552/ETY 3 a artiklan 2 kohdan mukaisesti.

               (14)

               Yhteisöjen ensimmäisen oikeusasteen tuomioistuimen asiassa T-33/01 (Infront WM vs. komissio) antamasta tuomiosta seuraa, että ilmoitus siitä, että direktiivin 89/552/ETY 3 a artiklan 1 kohdan nojalla toteutetut toimenpiteet ovat yhteisön lainsäädännön mukaisia, muodostaa EY:n perustamissopimuksen 249 artiklassa tarkoitetun päätöksen, minkä vuoksi komission on tehtävä kyseinen päätös. Siksi on tarpeen ilmoittaa tällä päätöksellä, että Saksan ilmoittamat toimenpiteet ovat yhteisön lainsäädännön mukaisia. Direktiivin 89/552/ETY 3 a artiklan 2 kohdan mukaisesti toimenpiteet, sellaisina kuin Saksa ne lopulta toteutti ja kuin ne on vahvistettu tämän päätöksen liitteessä, on julkaistava Euroopan unionin virallisessa lehdessä,

         ON PÄÄTTÄNYT SEURAAVAA:
   1 artikla
   Saksan komissiolle 28 päivänä huhtikuuta 1999 direktiivin 89/552/ETY 3 a artiklan 1 kohdan nojalla ilmoittamat toimenpiteet, sellaisina kuin ne julkaistu 29 päivänä syyskuuta 2000 Euroopan yhteisöjen virallisessa lehdessä C 277, ovat yhteensopivia yhteisön lainsäädännön kanssa.
   2 artikla
   Direktiivin 89/552/ETY 3 a artiklan 2 kohdan mukaisesti toimenpiteet, sellaisina kuin Saksa ne lopulta toteutti ja kuin ne on vahvistettu tämän päätöksen liitteessä, julkaistaan Euroopan unionin virallisessa lehdessä.

      Tehty Brysselissä 25 päivänä kesäkuuta 2007.

            Komission puolesta

         Viviane REDING

            Komission jäsen

      (1)  EYVL L 298, 17.10.1989, s. 23. Direktiivi sellaisena kuin se on muutettuna Euroopan parlamentin ja neuvoston direktiivillä 97/36/EY (EYVL L 202, 30.7.1997, s. 60).

      (2)  EYVL C 277, 29.9.2000, s. 4.

      LIITE
      Televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY 3 a artiklan 2 kohtaan perustuva julkaisu
      Seuraavassa on otteita Saksan osavaltioiden välillä tehdyn yleisradiotoimintaa koskevan sopimuksen 5 a artiklasta, sellaisena kuin se on muutettuna neljännellä Saksan osavaltioiden välillä tehdyllä yleisradiotoimintaa koskevalla sopimuksella, julkaistavaksi direktiivin 89/552/ETY 3 a artiklan 2 kohdan nojalla:

         ”5 a artikla
         Merkittävien tapahtumien televisiointi
         1.   Saksan liittotasavallassa voidaan yhteiskunnallisesti merkittäviä tapahtumia, jäljempänä ’merkittävä tapahtuma’, lähettää maksutelevision kautta koodatussa muodossa vain siinä tapauksessa, että lähetystoiminnan harjoittaja tai kolmas osapuoli huolehtii siitä, että tapahtuma televisioidaan asianmukaisesti maksuttoman ja yleisesti saatavilla olevan kanavan välityksellä samaan aikaan tai, jos tämä ei ole eri tapahtumien päällekkäisyyden vuoksi mahdollista, hiukan myöhemmin nauhoitettuna. Jos osapuolet eivät pääse sopimukseen asianmukaisista järjestelyistä, niiden on suostuttava Saksan siviilioikeuden 1025 jaksossa ja sitä seuraavissa jaksoissa tarkoitettuun välimiesmenettelyyn hyvissä ajoin ennen tapahtuman järjestämistä. Jos osapuolet eivät pääse sopimukseen välimiesmenettelystä syistä, jotka lähetystoiminnan harjoittajan tai kolmannen osapuolen on perusteltava, 1 kohdassa tarkoitettua lähetystä ei katsota televisioidun asianmukaisesti. Yleisesti saatavilla olevina pidetään ainoastaan kanavia, joita voi katsella vähintään kaksi kolmannesta kaikista talouksista.
         2.   Näiden säännösten soveltamista varten merkittävinä tapahtumina pidetään seuraavia:

                     1.

                     kesä- ja talviolympialaiset

                     2.

                     kaikki jalkapallon Euroopan ja maailmanmestaruuskilpailujen ottelut, joihin Saksan maajoukkue osallistuu, sekä näiden kilpailujen avaus-, välierä- ja loppuottelut riippumatta siitä, osallistuuko Saksan joukkue niihin

                     3.

                     Saksan jalkapalloliiton cup-kilpailun välierä- ja loppuottelut

                     4.

                     Saksan jalkapallomaajoukkueen koti- ja vierasottelut

                     5.

                     Euroopan jalkapalloseurojen eri mestaruuskilpailujen (Mestarien liiga, UEFA Cup) loppuottelut, joihin osallistuu jokin saksalainen seura.

               Kun jokin merkittävä tapahtuma muodostuu useammasta kuin yhdestä erillisestä tapahtumasta, kutakin niistä pidetään merkittävänä tapahtumana. Näihin säännöksiin voidaan lisätä tapahtumia tai jättää niitä pois ainoastaan kaikkien Saksan osavaltioiden yhteisellä sopimuksella.”


title: 2011/243/EU: Neuvoston päätös, annettu 11 päivänä huhtikuuta 2011 , alueiden komitean italialaisen jäsenen nimeämisestä

text:
               16.4.2011

               FI

               Euroopan unionin virallinen lehti

               L 102/32

         NEUVOSTON PÄÄTÖS,
   annettu 11 päivänä huhtikuuta 2011,
   alueiden komitean italialaisen jäsenen nimeämisestä
   (2011/243/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Riccardo VENTREn toimikauden päätyttyä.

         ON HYVÄKSYNYT TÄMÄN PÄÄTÖKSEN:
   1 artikla
   Nimetään uudelleen alueiden komitean jäseneksi jäljellä olevaksi toimikaudeksi eli 25 päivään tammikuuta 2015:

               —

               Riccardo VENTRE, Assessore del Comune di Piana di Monte Verna (nimeämisperusteen muutos).

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 11 päivänä huhtikuuta 2011.

            Neuvoston puolesta

            Puheenjohtaja

         PINTÉR S.

      (1)  EUVL L 348, 29.12.2009, s. 22

      (2)  EUVL L 12, 19.1.2010, s. 11.


Avis juridique important

|

31997D0797

97/797/EY: Komission päätös, tehty 7 päivänä marraskuuta 1997, sitoumusten hyväksymisestä Puolan tasavallasta peräisin olevien kaksipohjaisten puisten kuormalavojen tuontia koskevan polkumyynnin vastaisen menettelyn yhteydessä

Virallinen lehti nro L 324 , 27/11/1997 s. 0036 - 0037

KOMISSION PÄÄTÖS,tehty 7 päivänä marraskuuta 1997,sitoumusten hyväksymisestä Puolan tasavallasta peräisin olevien kaksipohjaisten puisten kuormalavojen tuontia koskevan polkumyynnin vastaisen menettelyn yhteydessä (97/797/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on muutettuna asetuksella (EY) N:o 2331/96 (2), ja erityisesti sen 8 artiklan 1 kohdan,on kuullut neuvoa-antavaa komiteaa asiasta,sekä katsoo, että:A. AIKAISEMPI MENETTELY (1) Komissio otti käyttöön asetuksella (EY) N:o 1023/97 (3) väliaikaisen polkumyyntitullin Puolan tasavallasta peräisin olevien CN-koodiin ex 4415 20 20 kuuluvien puisten kaksipohjaisten kuormalavojen tietyssä tuonnissa ja hyväksyi tiettyjen viejien esittämät sitoumukset. Nämä sitoumukset koskivat ainoastaan yhtä kuormalavalajia, EUR-kuormalavaa.(2) Edellä mainittu väliaikainen asetus muutettiin komission asetuksella (EY) N:o 1632/97 (4) lisäämällä siihen säännös, jonka mukaan tosiasiallisesti uusiin puolalaisiin viejiin voidaan soveltaa tutkimuksen kohteena olevien viejien otokseen kuulumattomiin, yhteistyössä toimineisiin yrityksiin sovellettavaa painotettua keskimääräistä tullia ja näiden viejien esittämät EUR-kuormalavojen vientiä koskevat sitoumukset voidaan hyväksyä.(3) Edellä mainitun uuden säännöksen soveltamiseksi väliaikainen asetus muutettiin komission asetuksella (EY) N:o 1633/97 (5) lisäämällä tiettyjä tosiasiallisesti uusia viejiä sellaisten yritysten luetteloon, joihin sovelletaan painotettua keskimääräistä tullia, ja hyväksymällä tiettyjen uusien viejien esittämät sitoumukset.B. LOPULLINEN MÄÄRITYS (4) Komissio jatkoi lopullisten päätelmien tekoa varten tarpeellisina pitämiensä tietojen hankkimista ja tarkastamista. Kyseisessä tutkimuksessa päädyttiin siihen, että polkumyynnin vahingollisten vaikutusten poistamiseksi olisi otettava käyttöön lopulliset polkumyynnin vastaiset toimenpiteet arvotulleina sekä hintasitoumukset silloin, kun se on aiheellista. Tutkimuksen kaikkia näkökohtia koskevat päätelmät esitetään komission ehdotuksessa neuvostolle lopullisen polkumyyntitullin käyttöönotosta Puolasta peräisin olevien puisten kuormalavojen tuonnissa (6).C. UUSIEN VIEJIEN PYYNTÖ (5) Asetuksen (EY) N:o 1633/97 antamisen jälkeen kahdeksan uutta puolalaista vientiä harjoittavaa tuottajaa on pyytänyt, ettei niitä kohdeltaisi eri tavoin kuin tutkimuksen kohteena olevien viejien otokseen kuulumattomia, menettelyssä yhteistyössä toimineita yrityksiä, jotka ovat esittäneet EUR-kuormalavoja koskevia sitoumuksia. Ne ovat pyydettäessä toimittaneet todisteita siitä, että ne ovat tosiasiallisesti uusia viejiä, mitä pidetään riittävänä perusteena niiden esittämien EUR-kuormalavoja koskevien sitoumusten hyväksymiselle.(6) Kaksi puolalaista viejää, jotka sisällytettiin niiden yritysten luetteloon, joihin sovelletaan painotettua keskimääräistä tullia, on nyt esittänyt hyväksyttävinä pidettävät EUR-kuormalavoja koskevat sitoumukset,ON PÄÄTTÄNYT SEURAAVAA:1 artikla Hyväksytään seuraavien viejien esittämät EUR-kuormalavoja koskevat sitoumukset:- MACED Sklad Palet, Jadwiga Macionga, PL-77-200 Miastko- ENKEL Spólka Cywilna, PL-24-100 Pulawy- Produkcja Stolarska Posrednictwo Export-Import, W.i.T. HENSOLDT, PL-84-300 Lebork- Przedsiebiorstwo Produkoyjno Uslugowo Handlowe "DREWPOL", PL-98277 Braszewice- PTN Kruklanki Sp. Z.o.o., PL-11612 Kruklanki- WEDAM Spólka Cywilna, PL-83-322 Stezyca- "AVEN" Sp. Z.o.o., PL-66-470 Kostrzyn- Import-Export Jan Sibinski, PL-63-524 Czajkow- "Empol" s.c., PL-62-812 Jastrzebniki 37- P.P.H.U. "Alk", PL-73-240 BierzwnikPuolasta peräisin olevien ja CN-koodiin ex 4415 20 20 10 kuuluvien kaksipohjaisten puisten kuormalavojen tuontia koskevan polkumyynnin vastaisen menettelyn yhteydessä.2 artikla Näiden sitoumusten hyväksyminen tulee voimaan samana päivänä kuin asetus (EY) N:o 2334/97.Tehty Brysselissä 7 päivänä marraskuuta 1997.Komission puolestaLeon BRITTANVarapuheenjohtaja(1) EYVL L 56, 6.3.1996, s. 1(2) EYVL L 317, 6.12.1996, s. 1(3) EYVL L 150, 7.6.1997, s. 4(4) EYVL L 225, 15.8.1997, s. 11(5) EYVL L 225, 15.8.1997, s. 13(6) Asiakirja KOM(97) 569. Neuvosto hyväksyi ehdotuksen neuvoston asetuksena (EY) N:o 2334/97 (ks. tämän virallisen lehden sivu 1).